Гормон нима? Энг муҳим гормонлар ҳақида | Dnk.uz | Шифокор маслаҳати\nГормон нима? Энг муҳим гормонлар ҳақида\nГормон у биологик юқори фаол модда бўлиб, ички секреция безлари томонидан ишлаб чиқарилади. Гормонлар фаоллиги ва миқдори бир қанча омилларга боғлиқ. Ҳатто, жуда оддий кўринган кун соатлари ва овақтланиш тартиби ҳам уларга таъсир этиши мумкин.\ncБу ҳам бежиз эмас. Зотан бу ўзгариш ортида жиддий муаммо бўлиши айни ҳақиқатдир. Қуйидаги белгиларни мутахассислар гормонал ҳолат ўзгариши билан боғлашади:\nташқи кўринишдаги ўзгаришлар;\nкўриш қобилиятининг тез сусайиб бориши;\nтери соҳасида қичишиш ёки қизиллик пайдо бўлиши;\nтеридаги туклар сони ортиб, қалинлашиши мумкин;\nёшига нисбатан каттароқ кўриниш;\nсурункали ҳолсизлик, тушкун кайфият ҳам шулар жумласидандир.\nДастлаб шифокор умумий аҳволингизни ўрганади. Шундан сўнг қон таҳлили ёрдамида гормонлар ҳолати ва миқдори текширилади. Бироқ гормонал терапияни бошлашдан аввал организмнинг бошқа асосий аъзолари – буйрак, жигар, буйрак ости бези кабилар ҳам текширилиши лозим. Шунингдек, қалқонсимон без фаолиятини ҳам унутмайлик. Керакли таҳлиллардан кейингина зарур муолажа белгиланади. Муолажа ҳар бир аёл учун индивидуал бўлиши мумкин. Энг муҳими эса гормонал ҳолат ўзгаришида мустақил даволаниш мумкин эмас! Шунингдек, шифокор буюрган дори воситани айтилган муддатгача қабул қилиш, тартибини бузмасликка ҳам эътибор беринг.\nЭстроген — жозибадорлик сири\nМазкур гормон аёллар назокати, нафислиги ҳамда қомати учун маъсулдир. Эстроген ўз ичига эстрон, эстродиол ва эстриол гормонларини мужассам қилган. Унинг аксарият миқдорини тухумдонлар ишлаб чиқаради. Қолган қисми эса буйрак ости безларига тааллуқли. Дарвоқе, эстроген эркаклар организмида ҳам оз миқдорда ишлаб чиқарилади.\nВазифаси: эстрогеннинг етарлича ишлаб чиқилиши ҳеч бир муболағасиз аёлга яхши кайфият бағишлайди. Қадди-қомат кўркамлиги, бўкса, кўкраклар тузилиши қолаверса, мушаклар тонусининг ошишида ҳам унинг ўрни катта.\nКамайиб кетса: жозиба йўқолади, эркакшода бўлиб қолади аёл. Иккиламчи жинсий безлар (кўкрак безлари) гипоплазия (кичрайиши) учрайди. Шунингдек, қўлтиқ ости ва қовуғ усти туклари тўкилиши юз беради.\nКўпайиб кетса: тухумдон ва бачадонда ҳавфли ўсмалар келтириб чиқариш мумкин.\nМеъёри: аёл ташқи кўринишининг чиройли ривожланиши, тери эластиклиги, ҳайз цикли ҳамда кайфият яхшиланади. Нерв тизимига ижобий таъсир этиб, ҳомиладорлик юз бериш эҳтимоли ортади.\nЎҚИНГ: Аёл оргазми ёхуд аёлнинг жинсий алоқадан лаззатланиши\nТестестерон — жисмоний қувват\nАслида бу эркакларнинг асосий жинсий гормонидир. Аммо буйрак ости бези ҳамда тухумдонларида ишлаб чиқиладиган оз миқдори аёлга жисмоний фаоллик учун керак бўлади. Аёл организми ёғ тўқималарида тестестерон эстрогенга айланади.\nВазифаси: қизлар балоғат ёшига етганида кўкрак ўлчамининг меъёрида ривожланиши учун хизмат қилади.\nКамайиб кетса: жинсий фаоллик сусайишига олиб келади.\nКўпайиб кетса: эстроген миқдори камаяди, тукларнинг пайдо бўлиши (қоринда, кўкрак, юз ва сонларда) эркаклардаги каби юз беради, овоз дағаллашиши, ҳайз циклининг бузилиши ёки умуман тўхтаб қолиши ҳамда бепуштликни келтириб чиқаради.\nМеъёри: аёл репродуктив тизими фаолиятини меъёрда бўлади.\nОкситоцин — туғруқ вақти кўмакчимиз\nФойдали ва муҳим гормонлардан бири бўлибгина қолмай, аёлларнинг оналик бахтига эришишида беминнат ёрдамчидир.\nВазифаси: туғруқ вақти бачадон мушакларини стимуллаштириб, тўлғоқ жараёнини назорат қилади. Эмизикли аёлларда сут ажралишини таъминлайди. Оналик ҳиссининг юзага келиши, қўрқув ва хавотирга берилмаслик, ёғ тўқималари парчаланишида ҳам иштирок этади.\nКамайиб кетса: қонда окситоциннинг камайиб кетиши аёлни асабий, тажанг ва жиззаки қилиб қўйиши мумкин. Шу билан бирга туғруқ ва туғруқдан кейинги давр бузилишлари ҳам шу сабаб содир бўлади.\nКўпайиб кетса: тез-тез қон босимингиз тушиб кетиб, бош оғриқлари ёки ҳолсизликни юзага келши мумкин.\nМеъёри: туғруқ фаолиятида иштирок этади. Туғруқдан сўнг бачадон қисқариши юз беришини биласиз. Бу жараён айниқса бола эмизиш вақти фаоллашади. Эмизиш вақти окситоцин миқдори кўп ажралиб, бачадон қисқариши кучаяди.\nТироксин ва трийодтиронин — моддалар алмашинуви сардори\nҚалқонсимон без гормонларидан бири бўлиб, организмда моддалар алмашинуви тезлигига маъсулдир. Асаб тизими, репродуктив саломатлик, юрак қон-томир, ошқозон ичаклар ҳамда тери соғломлигига ижобий таъсир этади.\nВазифаси: қонда холестерин миқдорининг ортиб кетмаслигига қарши курашади, ақлий фаолиятни ошириб, фаҳмлаш қобилиятини ривожлантиради.\nКамайиб кетса: хотира сусайиши, диққатни жамлай олмаслик, тана вазнининг ортиб бориши, меҳнат унумдорлигини пасайишига олиб келади. Шунингдек, ҳайз циклининг бузилиши, қабзият ривожланиши, оғизда таҳир таъм сезилиш, ҳансираш, юрак қисқаришининг камайиши, тери қуруқлашиши,соч тўкилиши , уйқусизлик ва бефарқлик кузатилиши мумкин.\nЎҚИНГ: Ҳомиладорлик даврида тиш оғриғини қандай йўқотиш мумкин?\nКўпайиб кетса:моддалар алмашинуви кучайиши ҳисобига озғинлик юзага келади. Қалтираш, терлаш, юрак уриб кетиши, иштаҳа очилиб кетиши, тери рангининг қорайиши, кўз ёшланиши, ишиши ва ташқарига чиқиб қолиши келтирилади.\nМеъёри: моддалар алмашинуви меъёрда бўлиб, организмнинг табиий жараёни бузилмайди.\nИнсулин — қандли диабет назоратчиси\nМазкур гормон ошқозон ости безида ишлаб чиқилиб, кўпгина алмашинув жараёнларида иштирок этади. Айнан инсулин қонда глюкоза миқдорини назорат қилиб, ҳужайралар ичига киргазади.\nВазифаси: қонда глюкоза миқдорини меъёрда ушлаб туришга хизмат қилади.\nКамайиб кетса: инсулиннинг камайиб кетиши қандли диабетнинг биринчи турини келтириб чиқариши мумкин. Кўпайиб кетса: илк белгилари сифатида қўрқув, ҳадик ҳиссининг пайдо бўлиши, кўз қорачиғининг катталашиши, бош оғриқлари кузатилиши мумкин. Қонда инсулин миқдорининг ортиб кетиши сабабларининг асосийси эса ошқозон ости бези ўсмаси билан боғланади. Бунда бемор доимо очлик ҳиссини туяди. Шунингдек термаламайди.\nМеъёри: углеводлар алмашинуви меъёрда бўлади.\nСоматотроп гормон — чиройли қомат\nБу гормон соматропин организм тўқималарининг ўсиши, пайлар мустаҳкамланиши, қомат ихчамлиги учун маъсул.\nВазифаси: гипофизнинг олд қисмида ишлаб чиқилиб, иммунитет таъсирининг ошиши, истеъмол қилинаётган маҳсулотлар таркибидаги кальций суякларга сўрилишини таъминлайди. Оқсил алмашинуви орқали танани нормал даражада ривожланишини таъминлайди. Мазкур гормон болаликда бўй ўсиши учун муҳим саналади.\nКамайиб кетиши: болаларда бўй ўсмалиги яъни паканаликни келтириб чиқарса, катталарда ҳаддан ташқари озайиб кетишни келтириб чиқариши мумкин.\nКўпайиб кетса: гигантизм ва акромелония (бўй ўлчамининг ҳаддан ташқари ўсиб кетиши) га олиб келади. Бунинг асосий сабаби эса гипофиздаги ўсмалар ҳисобланади.\nМеъёри: тана аъзолари нормал ривожланади.\nПрогестерон — гормонлар онаси\nАёлларда ҳайз циклининг иккинчи ярмида ҳосил бўлиб, тухумдонда сариқ танача ривожланади, ҳомиладорликда эса плацента юзага келиши билан номоён бўлади.\nВазифаси: бошқа гормонлар билан бирга аёл саломатлигига маъсул бўлиб, фарзанд кўриш учун организмни тайёрлаб боради. Камайиб кетса: ҳайз цикли фазасида прогестерон миқдори дам ошиб, дам камайиб туради. Овуляция вақти камайиб кетиши ҳомиладорлик юзага келмаслигига сабаб бўлиши мумкин. Шунингдек, аёл ҳомиладор бўлгач, тақчиллик рўй берса, ҳомила тушиши мумкин.\nЎҚИНГ: Парҳез тутиш жинсий ривожланишга зарар етказадими?\nКўпайиб кетса: аксарият ҳолларда буйрак ости бези, тухумдон фаолиятидаги ўзгаришлар ёки касалликлар асоратида ортади.\nПроклатин — даракчи ва назоратчи\nМазкур гормон гипофизда ишлаб чиқилиб, ҳомиладорлик вақти эндометрияда ҳосил бўлади.\nВазифаси: сут безлари фаолияти ва сут келишини назорат қилади.\nКамайиб кетса: лактация жарарёнига таъсир этиб, сут безлари фаолияти сустлашади.\nКўпайиб кетса: ҳайз циклининг бузилиш, овуляция юз бермаслиги, сут безларидан ажралма келиши, юз ва курак соҳасида тук пайдо бўлиши ҳамда тошмалар кузатилади. Ҳомиладорликнинг саккизинчи ҳафтасидан проклатин миқдори ортади ва бу мазкур давр учун меъёр ҳисобланади.\nМеъёри: лактация ҳамда ҳайз цикли меъёрда кечади.\nГормонал таҳлил топшириш қоидалари\nҚон таркибида гормонлар миқдори қай даражада эканлигини аниқлаш учун унинг турига қараб таҳлил текширувлари ўтказилади. Бунда ҳар бир гормон вазифасидан келиб чиқиб, куннинг қайси қисмида таҳлил намунасини олиш муҳимдир. ҳусусан:\nСамототроп гормони – эрта наҳорда топширилади;\nТироксин ва тиройидтиронин – ҳайз циклига боғлиқ бўлмаган ҳолда эрта наҳорда топширилади;\nЭстроген ва прогестерон учун – шифокор билан маслаҳатлашган ҳолда гормонал терапия муолажасини тўхтагандан сўнг икки ҳафта ўтиб, мурожаат қилиш мумкин;\nПроклатин миқдорини аниқлаш учун – ҳайз циклининг 3-4-5 кунлари;\nТестестерон гормони – исталган вақт олиниши мумкин;\nИнсулин миқдорини текшириш учун эса – бемор қандли диабетга таҳмин қиланаётган бўлса, ўтказилади;\nГормонлар миқдорини аниқлашда муҳим қоидани ёдда тутинг: ҳар қандай гормон текшируви оч қоринга ўтказилиб, тишлар ювилмаслиги керак. Шунингдек, таҳлилдан бир кун аввал спиртли ичимликлар, сут ва ёғли маҳсулотлар чекланиши шарт.\nДилфуза АРТИКОВА, тиббиёт фанлари номзоди.\nБош саҳифа » Барча мақолалар » Гормон нима? Энг муҳим гормонлар ҳақида\nЖинсий заифликка олиб борувчи сабаблар\nФарғонада вояга етмаган қиз фарзандли бўлгач, боланинг отасига нисбатан жиноий иш очилди


15:13 / 28.08.2021 | Жохонгир | 486\nАссалому алайкум! Хозиргина бир видео кўрдим, Ўзбекистонда бўлган холат, чамаси 6-7 та эркак кишилар (тахминим бўйича ўзбек миллатига хос Мусулмон инсонлар) 1 та инсонни аямасдан калтаклашиб мошинага солиб олиб кетишди, атрофда 5-6 та эркак ва шунга яқин ададлик аёллар бор эди, кейинчалик маълум бўлишича у инсон дунёдан кўз юмибти. Шунақа вазиятда бефарклик қилган мусулмонга қандай хукм бор? 2. Шундай вазиятда ажратиш (куткаришни ният қилиб) мақсадида жанжалга аралашиб қолиб ўзини химоя қилишга тўғри келиб қолса ва шу пайтда бир мусулмонга озор берса (ўлдириб қўйса) хукми қандай? 3. Шунақа вазиятда яъни ажратиш ёки қутқариш ниятида аралашиб ўзи вафот топса қандай хукм бўлади?\n– Ва алайкум ассалом! 1. Албатта бу мусулмонлик ахлоқига тўғри келмайдиган иш.\nعَنْ أَبِي سَعِيدٍ الْخُدْرِيِّ رَضِي اللهُ عَنْهُ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: مَنْ رَأَى مِنْكُمْ مُنْكَرًا فَلْيُغَيِّرَهُ بِيَدِهِ فَإِنْ لَمْ يَسْتَطِعْ فَبِلِسَانِهِ فَإِنْ لَمْ يَسْتَطِعْ فَبِقَلْبِهِ وَذَلِكَ أَضْعَفَ اْلإِيمَانِ. رَوَاهُ الْخَمْسَةُ إِلاَّ الْبُخَارِيَّ.\nШарҳ: Бошқа муҳаддислар бу ҳадиси шарифни кўпроқ амри маъруф ва наҳйи мункар бобида келтирадилар. Бизнинг муаллифимиз эса, иймоннинг зиёда ва кам бўлиши бобида келтирибдилар. Бунинг фарқи йўқ, иккиси ҳам баробар. Бу ҳадисда Пайғамбаримиз соллаллоҳу алайҳи васаллам мўмин-мусулмон кишининг мункар, Ислом дини томонидан инкор қилинган ишларга нисбатан муносабатига қараб иймони кучли ёки заиф бўлишини баён қилмоқдалар.\n«Мункар иш» деганимиз дин, шариат томонидан инкор қилинган ёмон ишни билдиради. Чин мўмин инсон ўз жамиятида бўлаётган мункар ишни кўриб-билиб туриб, бефарқ қола олмайди. Мўмин киши мункар ишни кўрганида уч ҳолатдан бирида бўлиши мумкин, холос:\nБу куч ишлатиб, деган маънони билдиради. Яъни, бўлаётган ёмон ишни тўхтатиш, уни қайтариш учун куч сарфласин. Бу кўпроқ қўлида ҳукми бор, имкони бор мўминларга тегишли бўлади. Яна, мункарни қайтаришдан олдин, ҳолатга қаралади. Ҳар қандай шахс аралашса бўладиган, кучи етадиган иш бўлса, албатта, ўша одамга бу мункарни куч билан қайтариш вожиб бўлади.\nБу қўли билан қайтаришга қодир бўлмаганларнинг иши. Бу иш иккинчи навбатда, биринчисига қодир бўлмаган тақдирдагина жорий бўлади. У вақтда мўмин-мусулмон одам тили билан гапириб, мункар ишнинг ёмонлигини баён этади, уни қилмасликка чақиради. Бу иш ҳар бир имкони бор мўминга вожибдир. Иймони тақозо қилган бурчдир. Лекин гоҳи вақтларда зулм, тазйиқ ҳаддан ошиб, оғиз билан гапирган мўминга зарар етиши, унинг жонига, шахсига ва бошқа томонларига таҳдид солиниши мумкин. Бундай ноилож ҳолда қолган одам, сўнгги, учинчи даражага тушишга мажбур бўлади.\nЧин дилдан «шу иш бўлмаслиги керак эди, аммо, минг афсуски, бўлди. Бу ишни қўлим билан ўзгартиришим керак эди, аммо қила олмадим. Бу ишни ҳеч бўлмаса тилим билан ўзгартиришим керак эди. Аммо буни ҳам қила олмадим. Энди, дилим билан инкор қилишдан бошқа чорам қолмади», дейилур. Бу эса, энг заиф иймон бўлади. Бундан ҳам заиф иймон бўлиши мумкин эмас. Буни ҳам қилмаса, ўша заиф иймон ҳам қолмайди. Иймони кучли мўминлар эса, ҳеч нарсадан қўрқмай, мункар ишни ўз вақтида инкор қиладилар.\nАллоҳ хоҳласа, «Амри маъруф ва наҳйи мункар» бобида бу ҳақида батафсил сўз юритамиз. Ушбу бобда эса, ёмонликни инкор қилиш иймонга тааллуқли иш эканини яхшилаб тушуниб олишимиз керак. Киши ёмонликни қанчалик кўп инкор қилса, қайтарса, шунчалик иймони зиёда ва бақувват бўлишини тушуниб олишимиз керак. Аксинча, ёмонликни инкор қилиши қанчалик оз ва кучсиз бўлса, иймони ҳам шунчалик заифлашиб боришини билмоғимиз керак. Ана ўшанда нима учун иймонсиз жамиятда иймон билан иши йўқ, иймон қадрланмайдиган жамиятда, ёмонлик кўпайиб кетишини англаб етамиз. Ана шундагина Аллоҳнинг охирги ва мукаммал дини–Исломда мункар ишни ўзгартиришга, инкор қилишга бунчалар катта аҳамият берилганини тушуниб етамиз. Ана шундагина нима учун мусулмонлар ушбу ҳадиси шарифга тўлиқ амал қилган даврларида дунёдаги пешқадам миллат бўлганларини англаб етамиз. Ана ўшандагина, нима учун мусулмонлар бу ҳадисга амал қилмай қўйганларида тушкунлик томон юз тутганларини тўғри фаҳмлаймиз.\n2. Имкони бўлса, мункар ишни қўл билан қайтариш-ўзгартириш.\nБу ҳадиснинг ҳикматлари ва инсониятнинг мазкур ҳикматларга эҳтиёжи ҳақида ҳар қанча гапирсак, шунча оз. Чунки, ёмонни ёмонлик қилишдан қайтармаслик ҳар қандай жамиятни, бора-бора бутун инсониятни ҳалокатга олиб бориши турган гап.(“Ҳадис ва Ҳаёт” китобидан).\n2). Жон, дин, мол, шаън ҳимояси учун қасддан эмас заруратан озор берса ёки ўлдириб қўйса гуноҳ бўлмайди.\n3). Шаҳидлик мақоми умид қилинади. Валлоҳу аълам!


Чехия павильонини юз мингинчи келувчи оралаб чиқди\n“Астана ЭКСПО-2017 ХК” ҲЖ Бошқарувининг Раиси Ахметжан Есимов Чехия Республикасининг Саноат ҳамда савдо вазири Йиржи Гавличек бошлаган делегацияси билан учрашди. Икки томон ЭКСПО-2017 Кўргазмасига келувчилар сони ва павильонлардаги контент мазмунини таҳлил қилди.\n– Куни кеча ЭКСПО-2017 кўргазмасида миллионинчи келувчи рўйхатга олинган эди. Биз бу натижага кўргазма ўз ишини бошлаган, бир ой мобайнида эришдик ва рўйхатга олиш ҳужжатида режалангандай, 2 млн. одам кўрсаткичига ҳам ҳеч қандай қийинчиликсиз эришишимизга ишончимиз комил. Ҳозирнинг ўзида ҳар павильонда рўйхатга олинган келувчилар сонини қўшсак – 6 миллиондан ошиб кетади, – деди Ахметжан Есимов.\nЎз навбатида Йиржи Гавличек ЭКСПО-2017 кўргазмасининг ташаббускорларини 1 млн. одам кўрсаткичи билан табриклаб, бу ҳақиқий ютуқ эканлигини таъкидлади.\n– Халқаро ихтисослаштирилган ЭКСПО кўргазмасида Чехия илк бор иштирок этмоқда. Унинг мавзуси биз учун жуда қизиқарли ҳамда келажаги порлоқ бўлиб кўринган эди, биз бу борада хато қилмаган эканмиз, – деди вазир.\nШунингдек, бугунги кунда Чехия павильонига келувчилар сони 100 минг одамга етган. Унинг ичида муқобил энергия, қайта ишлаш ва атрофни муҳофаза қилиш соҳасидаги турфа технология ва лойиҳалар намойиш этилган.\nА. Есимов Қозоғистон ҳукумати ривожланган давлатларнинг қизиқарли лойиҳаларини келажакда мамлакатда қўллаш мақсадида диққат билан таҳлил қилаётганини айтиб ўтди.\nШунингдек, 15 июль куни ЭКСПО-2017 кўргазмаси ҳудудида Чехия Республикасининг Миллий куни нишонланди.\nС. ШАРИФБОЕВА, 2017-07-17, 18:24 133


Жиззахнинг тоғли ҳудуддаги "соҳта тадбиркорлар" фаолиятига чек қуйилди\nCана : 29-09-2017 / Жиззах янгиликлари / кўрилди: 648\nВилоят экология ва атроф-муҳитни муҳофаза қилиш бошқармаси томонидан Куёвбоши маҳалла фуқаролар йиғини ҳудудида навбатдаги экологик рейд ўтказилди.Бу ҳақда "Jizzax ovozi" газетаси ёзмоқда.\nМаълумки, мамлакатимизда ҳамма соҳаларда жуда кенг миқёсда олиб борилаётган ислоҳотлар энг аввало, инсон манфаатлари, оилаларнинг фаровонлиги ва республикамизнинг куч-қудратини юксалтиришга қаратилган. Айниқса, бугун тадбиркорликка ва ҳунармандчиликка кенг йўл очилган, ишбилармонларнинг манфаатлари қонун йўли билан тўлиқ ҳимояланган. Элда ҳалол, тўғри ва қонуний йўл билан фаолият юритиб, оиласи, қолаверса, жамият фаровонлиги йўлида хизмат қилаётган, обрў-эътиборга эга инсонлар оз эмас.\nЗаминни она ер деб атаймиз. Бу сўз бежиз айтилмаган, чунки бу маконда бизнинг ота-боболаримиз яшаган. Энди биз яшаяпмиз, биздан кейин болаларимиз, невараларимиз шу заминнинг эгалари бўлишади.\nОна ернинг ҳар бир қаричи муқаддас, ер усти ва ости бойликлариЎзбекистон Республикаси мулки ҳисобланади.\nЎзбекистон Республикаси Конституциясининг 50-моддасида "Фуқаролар атроф табиий муҳитга эҳтиёткорона муносабатда бўлишга мажбурдирлар", 55-моддасида "Ер, ер ости бойликлари, сув, ўсимлик ва ҳайвонот дунёси ҳамда бошқа табиий захиралар умуммиллий бойликдир, улардан оқилона фойдаланиш зарур ва улар давлат муҳофазасидадир", деб белгиланган.\nБундан ташқари,Ўзбекистон Республикасининг "Ер ости бойликлари тўғрисида"ги қонуни 4-моддасида эса "Ер ости бойликлариЎзбекистон Республикаси мулки бўлиб, улардан оқилона фойдаланиш зарур ва улар давлат муҳофазасидадир" деб кўрсатилган.\nТабиий ресурслар қаторига қурилишда ишлатиладиган қум, шағал, шу жумладан, тупроқ ҳамда номаъдан ресурслар киритилган. Тупроқдан ҳам ўзбошимчалик билан фойдаланиш, уни рухсатномаларсиз талон-тарож қилишга ҳеч кимнинг ҳақи йўқ.\nМинг афсуски, орамизда экологик қонун-қоидаларни бузиб, атроф-муҳитга, одамларнинг яшаш тарзига зарар етказаётган, қинҚир йўллар билан манфаат топиш илинжида юрган одамлар бор.\nКуёвбоши қишлоғига туташ тоғли ҳудудда ўтказилган экологик рейдда ўзига "соҳта тадбиркорлик”ни касб қилиб олган, Шароф Рашидов тумани Куёвбоши қишлоғида яшовчи фуқаролар Ж.Чиндалиев, С.Худойбердиев, Н.Холмуродов, Н.Маматқулов ўзларига тегишли бўлган "КаМАЗ", "ЗИЛ" русумли транспорт воситаларидаЎзбекистон Республикасининг "Табиатни муҳофаза қилиш тўҚрисида"ги Јонуни 5,12,17,18-моддалари, "Ер ости бойликлари тўғрисида"ги қонунининг 26-моддаси талабларини бузиб, ноқонуний тарзда тупроқдан фойдаланаётганлик ҳолатлари аниқланди. Воқеа жойида тегишли ҳужжатлар расмийлаштирилиб, мазкур содир этилаётган ҳуқуқбузарликка чек қўйилди.\n"Сўнгги пушаймон-ўзингга душман" деб бежиз айтишмаган.\nСодир этилган ноқонуний ҳатти-ҳаракатлар учунЎзбекистон Республикаси "Маъмурий жавобгарлик тўғрисида"ги кодексининг 70-моддаси, 1-қисми билан ҳуқуқбузарлар Ж.Чиндалиев, С. Худойбердиев, Н.Холмуродов, Н.Мамат-қуловга 179775 сўмдан жарималар солинди. Жарималар белгиланган тартибда вилоят экология ва атроф-муҳитни муҳофаза қилиш бошқармаси фондига ундириб олинди. Айбдорлар билан тегишли профилактика-тушунтириш ишлари олиб борилди.\nАйрим одамлар ўзини ўтга-чўққа уриб, нопок йўллар билан она заминга зарар етказаётганига ҳайрон қоласан, киши. Техника ўзининг шахсий мулки бўлса. Ошна-оғайнилар билан гапни бир жойга қўйиб, транспорт хизмати кўрсатиш тадбиркорлигини йўлга қўйиб, керакли ҳужжатларни расмийлаштириб, жумладан, тупроқ карьери очиб қонуний фаолият кўрсатса бўлади-ку! Бунинг нима қийинчилиги бор?\nОна-заминимиздаги ҳар қандай табиий ресурслардан оқилона фойдаланиш атроф-муҳитга завол етказмасликнинг гарови эканлигини тушуниб етиш вақти келди.\nвилоят экология ва атроф-муҳитни муҳофаза қилиш бошқармасининг\nШароф Рашидов тумани бўйича ҳудудий инспектори


Тушда ўргимчак кўрса нима бўлади. - Туш таъбири\nТушда ўчоқ кўриш одамнинг рафиқаси, уйи, деб таъ- бир қилинади. Тушда кўрилган ўч қ тупроқдан ёки оҳакдан бўлса, уй бекасининг асл эмаслигига; ёғочдан бўлиши нифоқчилигига; олтин-кумуш ёки шунга ўхшаш қимматбаҳо маъданлардан биридан бўлиши хотиннинг аслзода эканига ишорадир. Тушда ўчоқнинг ёниб турганини кўрган киши оиласи билан фаровон ҳаёт кечиради. Ўчоқда ўт бўлмаса, хафагарчилик аломати ҳисобланади. Оловнинг бўлиши эҳтиёжларнинг қондирилишидир. Машҳур таъбирчи Наблусий: «Ўчоқ сенинг меъданг, ўтин эса ўтган кеча ейилган оғир таомдир», дейди


Гаттузо “Милан” устози сифатида илк мағлубиятини қабул қилди\n8 декабрь, 2017, 08:31\n“Милан” жамоаси бош мураббийи Женнаро Гаттузо клуб бош мураббийи сифатида биринчи мағлубиятини қабул қилди. Жамоа Европа Лигаси гуруҳ босқичи сўнгги турида Хорватиянинг “Риека” клубига 0:2 ҳисобида ютқазди.\n“Майдонда салбий ҳолатлар юз берса, жамоа шунчаки йўқ бўлиб кетгандек туюлмоқда менга. Бунинг устида ишлашимиз керак, чунки бу йўсинда давом этиб бўлмайди.\n“Милан” футболкасини кийган футболчи клубни ҳурмат қилиши керак. Бу мен учун оғир, чунки мағлубият учун келмагандик. Майдонда қийналдик, асосий таркибнинг бир неча аъзоси йўқлиги ҳам билинди”, – деди Гаттузо.


ТАЭКВОНДО (WTF): БИРИНЧИ ЖАҲОН ЧЕМПИОНИ! - Ўзбекистон овози газетаси\nТАЭКВОНДО (WTF): БИРИНЧИ ЖАҲОН ЧЕМПИОНИ!\nРоссиянинг Челябинск шаҳрида таэквондо (WTF) бўйича ўтказилган жаҳон чемпионатида Ўзбекистон терма жамоаси аъзолари битта олтин ва иккита кумуш медалга сазовор бўлди .\nМазкур нуфузли мусобақада дунёнинг 141 давлати вакиллари ғолиблик учун майдонга чиқди. Жаҳон чемпионатида нафақат ғолиб ва совриндорлар номи аниқланди, балки 2016 йили Рио-де-Жанейро (Бразилия)да бўладиган XXXI ёзги Олимпия ўйинлари йўлланмалари учун рейтинг очколари ҳам тақдим этилди. Бу эса ҳар бир учрашув шиддатли ва муросасиз кечишини таъминлади.\nЖаҳон чемпионатининг оғирлик вазни 87 килограммдан юқори бўлган спортчилари баҳсида Ватанимиз шарафини ҳимоя қилган Дмитрий Шокин чинакам маҳорат намойиш этиб, ўзбек таэквондоси тарихида янги саҳифа очди. Дмитрий дастлабки босқичларда ямайкалик Жейсон Грантни 31:1, италиялик Леонардо Басилени 8:2, германиялик Волкер Водзихни 11:2 ҳисобида енгиб, ярим финалга йўлланмани қўлга киритди.\nИстеъдодли таэквондочимиз финал йўлланмаси учун кечган жангда кубалик Робелис Деспейнни мағлуб этди. Дмитрийнинг ҳал қилувчи учрашувдаги рақиби Лондон Олимпиадаси чемпиони Фирмен Зоку (Кот-д’Ивуар) бўлди. Учрашувнинг асосий вақти тенг курашлар остида кечди. Натижада ғолиб номи қўшимча вақтда аниқланди. Унда Дмитрий Шокин рақибини доғда қолдирди ва ўзбекистонлик таэквондочилар орасида биринчи бўлиб ЖАҲОН ЧЕМПИОНИ деган шарафли унвонни қўлга киритди!\n— Фарзандимнинг жаҳон чемпионатида эришган ғалабалари ҳақида интернет орқали ўқиб, кўзимга ёш келди, — дейди жаҳон чемпионининг отаси Александр Шокин. — Бу, аввало, Президентимиз ва давлатимиз томонидан юртимизда жисмоний тарбия ва спортни янада ривожлантириш йўлида кўрсатилаётган ғамхўрликларнинг самараси, деб биламан. Ўғлимнинг устозларига катта раҳмат! Дима мусобақага отланганида албатта жаҳон чемпиони бўлиб қайтишга сўз берганди. Унинг ўз сўзи устидан чиққанидан бошим осмонга етди. Ишонаманки, ўғлим келаси йили бўладиган Рио-де-Жанейро олимпиадасига ҳам албатта йўлланмани қўлга киритади ва Олимпия медаллари учун муносиб курашади.\nОғирлик вазни 74 килограммгача бўлган спортчилар мусобақасида Ватанимиз шарафини ҳимоя қилган Никита Рафалович 1/32 финалда Хермен Дюппасау (Габон)ни 14:0, 1/16 финалда Ремуэла Тинирау (Полинезия)ни 3:2, 1/8 финалда Пиратеп Сила-Он (Таиланд)ни 16:11 ҳисобида мағлуб этди. Моҳир спортчимиз чорак финалда эса азалий рақиби жанубий кореялик Хун Кимни 4:3 ҳисобида енгиб, ярим финалга йўл олди.\nҲамюртимиз ярим финалда Мали вакили Исмоил Кулибали билан кечган беллашувда ғалаба қозониб, ҳал қилувчи баҳсга йўлланмани қўлга киритди. Никита финалда эронлик Маъсуд Хожизаварехга очколар ҳисобида кичик фарқ билан имкониятни бой берди ва кумуш медаль билан тақдирланди.\nЯна бир истеъдодли спортчимиз, Инчеонда ўтган ёзги Осиё ўйинлари ғолиби Жасур Бойқузиев (87 кг) ҳам мураббийлар билдирган ишончни оқлади. Финалгача бўлган барча жангларни ўз фойдасига ҳал этган моҳир таэквондочимиз финалда озарбайжонлик Радик Исаевга қарши майдонга тушди. Ўта муросасиз кечган беллашувда Жасурга бироз омад етишмади ва у шоҳсупанинг фахрли иккинчи поғонасига кўтарилди.\nБунгача таэквондо (WTF) бўйича ўтказилган жаҳон чемпионатлари тарихида Ўзбекистон спортчиларидан фақат Эдуард Хегай ва Акмал Эргашевларгина ана шундай муваффақиятга эришган эди.


Россияда касалланган чет эл фуқароларини киритган гуруҳ қўлга олинди\nРоссияда касалланган чет эл фуқароларини киритган...\n05.04.2021 18:50 0 1885\nРоссия Федерал хавфсизлик хизмати (ФСБ) минтақавий бошқармаси ходимлари Свердловск вилоятига 5,5 минг чет эл фуқаросини ноқонуний равишда олиб кирган гуруҳни қўлга олишди. Бу ҳақда Ura.ru манбаларига таяниб Lenta.ru хабар бермоқда.\nАниқлик киритилишича, мигрантлар асосан МДҲ мамлакатлари фуқаролари бўлган. Уларнинг аксариятида COVID-19, «сил касаллиги» ва бошқа бир қатор хавфли касалликлар ташхисини тасдиқлаган.\nГуруҳ аъзолари рўйҳатдан ўтказиш эвазига ҳар бир чет эл фуқаросидан 1 500 рубль миқдорида пул олганлиги аниқланган.\nҲуқуқни муҳофаза қилиш идоралари томонидан Россия Федерацияси Жиноят кодексининг 322-моддаси (Бир гуруҳ шахслар томонидан олдиндан тил бириктириб, ноқонуний миграцияни ташкил этиш) бўйича жиноят иши қўзғатилган.\nТинтувлар давомида жиноятчилардан қарийб 15 миллион рубль, шунингдек, муҳожирларнинг Россия Федерацияси ҳудудига ўтишини ташкил қилиш учун ҳужжатлар мусодара қилинган.\nРоссия муҳожир жиноят\nХориж 07/05, 10:27\nҲуқуқ 03/05, 23:04\n«Ўғри» уста узоққа қочолмади


Rost24 - Чироқчида Агробанкдан кредит олиш ўлим билан баробар (+ВИДЕО)\nАгробанк Чироқчи филиали одамларни сарсон-саргардон қилмоқда.\nАҳоли Агробанкнинг Чироқчи филиалига қатнайвериб калишлари ейилиб кетган.\nҚашқадарё вилояти Чироқчи тумани аҳолисининг дардига қулоқ тутсангиз кўпчилиги кредит олиш масаласида қийналаётганини баён қилишади.\nУларнинг дардига қулоқ тутамиз:\n“Ҳокимиятдан, прократурадан мутасаддилар келиб тадбиркорлик қилиш учун кредит олишимизни маслаҳат беришади. Дафтарларига бир нималарни ёзиб кетишади. “темир дафта”лар тузишади, ҳисобот учун узундан-узун рўйхатлар тузишади. Аммо Агробанкка борсак, сарсон-саргардон қилишади.\nСўраган ҳужжатларини тахлаб папка қилиб топширамиз. Эрта келинг, индин келинг лимит йўқ, рухсат йўқ, захира тугади деган навбатчи сўзлар бошланади.\nАгробанкнинг Чироқчи бўлими раҳбарининг ошқозонига йўл топа олмасангиз қанча елиб югурманг бари бир бефойда.” – деди туну кун кредит дардида юрган одамлар.\nНаҳотки, Агробанк раҳбарлари шу даражада “Ўзи хон, кўланкаси майдон” бўлганмикин деган қизиқиш билан банкнинг Чироқчи филиалига бордик. Ичкарига киришингиз билан “Халқ фаровонлиги фаолиятимиз мезони” деган баландпарвоз гапга кўзингиз тушади. Бироқ негадир ҳар тарафга “Тасвирга ва суратга олиш таъқиқланади” белгиси осиб ташланган.\nБу белги аслида икки тоифали обеъктларга қўйилади: биринчиси – стратегик тоифадаги обеъктлар бўлса, иккинчиси – коррупция авж олган жойлардир. Биз билганимиз шуки, аҳолига хизмат кўрсатувчи банк стратегик обеъкт эмаслиги аниқ.\nАслида ҳар тарафга қўйиб ташланган бу белгинининг ўзи Агробанкнинг қандай фаолият олиб боришидан ва банк ходимларининг савиясидан тилсиз сўзлайди.\nИчкарида эса тилларда достон Агробанкнинг ҳақиқий кўриниши намоён бўлади. Кўмак ва мадад истаб келган одамларнинг дод-войи, оҳу-фарёдига гувоҳ бўласиз.\nОдамлар банкка ишониб иссиқхона қурдирган, қудуқ қаздирган. Аммо пулдан эса дарак йўқ. Уч-тўрт марталаб ҳужжат йиғиб топширган. Аммо ҳужжатлар йўқолиб кетаверган. Йўқолмаганлари ҳам бор. Уларнинг эса ойлаб кутиш натижасида муддати ҳам ўтиб кетган.\nБизда йиғилган кўплаб саволларга жавоб олиш ниятида Агробанкнинг Чироқчи филиали раҳбари билан гаплашмоқчи бўлдик. Аммо раҳбар жойида йўқ. Раҳбар эса ҳар доимгидек, аҳолининг саволларига берадиган жавоблари йўқлиги боис хонасининг эшигини очиқ ҳолда қолдирар экан.\nЧироқчи аҳолси асосан чорвачиликка ихтисослашган. Шу боис аксарият одамлар чорвачилик билан шуғулланмоқчи бўлиб таъминотчига борса, таъминотчи банкдан пул ўтказиш бўйича кафолат сўрамоқда, банк эса “кафолат хатини Республикадан беради, улар эса бермаяпти” деган баҳоналар билан одамларни ойлаб алдаб келмоқда.\nЯна бир оддийгина лек тушуниб бўлмайдиган парадокс: Таъминотчи банкдан кафолат сўрайди, банк эса олган молини мониторинг қилиши керак эмиш. Кафолат бўлмаса, мол йўқ... Қисқаси, одамлар банк билан таъминотчи ўртасидаги йўлда умр ўтказмоқда. Русларда бир мақол бор: У кольца нет конца.\nБанк пул бермаслик учун молларни фақат таъминотчидан олиш керак деган шартни қўймоқда. Бунга чидаса бўлар балки. Аммо таъминотчи берадиган шохли моллар хорижники бўлиши шарт деган талаб одамларни кредит олишдан умид узишга мажбур қиляпти. Иқтисодий тарафдан олиб қарайдиган бўлсак, банкнинг бу талаби қанчадан-қанча валютанинг четга чиқиб кетишига хизмат қилишдан ўзгасига ярамайди.\nУмуман олганда банк пул бермаслик учун баҳоналарни қалаштириб ташлайверади. Пул эса пули борларга берилмоқда. Чунки улардан қайтариб олиш осон. Маблағи йўқ эса алдовларга ишониб яна ўша “темир дафтар”ларда яшашга маҳкум.\nПрезидентимиз одамлар ўзини-ўзи банд қилиши учун имконият яратайлик деб жон куйдирмоқда. Чироқчида эса Агробанк 20-30 миллион сўм олиб ўзини-ўзи банд қилмоқчи бўлганларни 20-30 км масофага ҳар куни қатнашга мажбур қилиб уларнинг қимматли вақтини банд қилмоқда. 20-30 миллион сўм кредит одамларни бой қилиб юбормаслиги мумкиндир. Аммо одамлар яшаши учун курашга етадиган шу маблағни ҳам улардан дариғ тутмаслигимиз керак.\nКредит масаласида қийналаётган Чироқчи аҳолисининг муаммосини енгил қилиш учун ҳали бу мавзуга яна қайтамиз. Кейинги сафар алоҳида махсус кўрсатув тайёрлашни мақсад қилдик.\nТег: Агробанк кредит\nМен хам омонат куймокчи эдим лийкин ишонч юк бизни банкга\nМени ҳам хусусий корхонамни ҳисоб рақамим агробанкда хисоб рақамимдан ишчиларимга ойлик иш хаққи утказаман десам жуда қийналаман у ходимдан бу ходимга учрашаман хуллас эрталаб утгазган утказмалар кечга ёки эртасига куринади агар буш вақтим купроқ бўлиб бошида турсам 2-соат ичида тушади маъсулият нима эканлигини билмайди ёки ишидан безиб қолган ё бўлмаса рахбар бушроқ\nKatta rahmat Usha kiridetni olish uchun manham yugiriverib ochigi charchaganman uzi kiridet beriladimi yuqmi ishonmay quydim\nЧироқчини бошқа банки ҳам ундан баттар, эга йўқ деса бўлади.\nKredit olishni yengillashtirsa buladimi uzi shunaqilila


Kutubxona - Zulfiya Qurolboy qizi. Kuygan shahar (hikoya) / Kiril\nSiz shu sahifadasiz: Zulfiya Qurolboy qizi. Kuygan shahar (hikoya) / Kiril\nМуаллифЗулфия Қуролбой қизи Асар номиКуйган шаҳар (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Сараланмаган  Муаллифлар - Зулфия Қуролбой қизи  Услуб - Наср Шакл - Ҳикоялар Ёзув - Кирил\nТилЎзб Ҳажм66KBБезатишUzgen (admin@kutubxona.com) Қўшилган2012/06/13 Манбаhttp://www.ziyouz.com/index...\nКуйган шаҳар (ҳикоя)\nLotin yozuvda Зулфия Қуролбой қизи\nКампир етмишларга борган, чўпдай озғин, ияги эртаклардаги ялмоғиз кампирнинг иягидай олдга туртиб чиққан, лаблари ҳаётнинг шўриш азобларини татиб кўраверганидан тиришиб-буришиб қолгандай сўлғин ва қуруқ, бурни сўппайган, киртайган кўзлари чуқур ботган – маъюс боқар, аммо жаҳли чиққанида нафақат кўзлари хунукдан хунук чақчаяр, балки бутун юзида қўрқинчли ифода пайдо бўларди, қоқсуяк гавдаси эса хиёл эгик, лекин жуда серҳаракат, чаққон, кийимлари эса ҳамиша тоза ва оҳорли эди.\nУ ғира-шира қоронғида ачиган-чириган ҳидлар анқиган мева-чева бозорига одатдагидай ҳаммадан олдин келди. Бир қўлида қўш термос ва бошқа қақур-қуқурлари ортилган яп-янги аравача, иккинчи қўлида каттагина тўрвахалта. Тез юрганидан ҳарсиллаб нафас оларди. Кампир аравачани тортиб келаркан, қадди янада эгилар, шунинг учун ҳам кўйлагининг олд этаги узунроқдай кўринарди.\nКампир етиб келганида олтмишларга борган, соч-соқолига оқ оралай бошлаган қоровул эндигина катта жигарранг темир дарвозани очиб, атрофни кўздан кечираётган эди. У тонг ёришмасдан бозорда пайдо бўлган кампирга кўзи тушиб, норозилик билан ғўлдираб қўйди:\n– Саҳарлаб бало бормикин бу қари қарғага.\nЯхши ҳамки кампирнинг қулоғи сал оғирроқ, акс ҳолда бечора қоровулнинг соч-соқолидан асар ҳам қолмасмиди? Бироқ кампир қоровул билан сўрашмасдан ўтмайди.\n– Яхши юрибсанми, Болтавой? Бола-чақанг омонми?\n– Ҳа, омон, омон. Омон бўлмай нима... – ёқтирмайроқ жавоб берди қоровул. – Фақат сиз қачон менинг исмим Болтавой эмаслигига аҳамият бераркансиз?\n– Менинг уйчам ҳам омонми, Болтавой?\n– Омон, омон. Ана, қўққайиб турибди. Эшик-деразалари беркитилган бўлса, ким ҳам тегинарди?\n– Ҳа, яхши...\nКампир бир оз юргач, чапга бурилиб, ғира-ширада оқаринқираб турган уйчага яқин келди.\nҚишда қалин палтосининг, ёз бўлса кўйлагининг устидан мудом кийиб юрадиган енгил камзули чўнтагидан калит чиқариб, эшикни очди, ичкарига кирди.\nЗум ўтмай, худди кампир келишини кутиб тургандай бозор бирдан жонланди. Дарвозадан турли кишилар, сотувчилар, ошхона эгалари, бозор ходимлари кириб кела бошлади. Кечаси уюм-уюм қоплари устида тунаб қоладиган деҳқон-сотувчилар негадир ҳар доим ҳаммадан кейин, бозорда шовқин-сурон қўпганидан сўнг эринибгина уйғонишади.\nБу вақтда кампир бирига чой, яна бирига аччиқ қаҳва дамланган термослари ёнида кела-келгунча шақир-шуқур қилган чашкаларини чайишга улгуриб, ҳар доимги мижозларини кутиб олишга шай турарди.\n– Розияхон, мана қаҳвангиз, – кампир қайноқ ҳовур кўтарилаётган чашкани қирқ беш-эллик ёшлардаги аёлга узатди. – Кеча бундан кейин сал қуюқроқ дамланг, дегандингиз, мана, айтганингиздай дамладим.\nКартошка-пиёз қопларининг устида ўтирган Розияхон деганлари – унинг исми аслида Салимахон, лекин кампир уни ҳар доим Розияхон деб атайди, у тўладан келган, билаклари лорсиллаган, ойтовоқдай юзида кўзлари бир чизиқдай билиниб-билинмай турган, шартакироқ аёл, – ёйилиб илжайганча кампирнинг қўлидан чашкани оларкан:\n– Ўзимнинг ақлли опоқимдан айланай! – деди гўё қаршисида етмиш яшар кампир эмас, етти яшар бола тургандай эркалаб. – Оҳ, оҳ, ҳидини қаранг, ҳидини... Эртага яна шунақасидан бўлсин, хўпми?\nСалима-Розия чойчақа узатди.\n– Энди борақолинг. Сиз билан валақлашишга вақтим йўқ.\nКампир хурсанд бўлиб пулни олди, санамасдан чўнтагига солиб қўйди-да, аравачасини суд-раб йўлида давом этди.\nИкки-икки ярим соат ичида мижозларини чой ва қаҳва билан сийлаб чиққан кампир чошгоҳгача – яна чой тарқатиш вақти бўлгунча бекор турмаслик учун ўзига иш қидира бошлади. Аҳвол деярли ҳар доим шундай: сотувчиларни чой ва қаҳва билан сийлаб бўлгач, у аравачаси билан бировларнинг юкини ташийди, картошка-пиёз саралайди, жуда бўлмаса сом-сапазларга ёрдамлашиб, чойчақа ишлайди. Ёки бир чеккага ўтиб иштиёқ ва диққат билан аравасини тозалаб, у ер-бу ерини кўздан кечирган бўлади. Ишқилиб бекор турмайди-да.\nФақат чошгоҳдаги «чайпите»дан кейингина кампир бир оз нафас ростлаш ва гурунглашиш учун таниш мижозларидан бирининг олдига келиб дардлашиб ўтиради.\n– Уф, чарчадим, Жамила, жудаям чарчадим... – дея зорланди у одатдагидай ҳорғинлик билан. – Болаларим қачон катта бўлишаркин-а?! Ишонасанми, кечқурунлари оёқларим шунақа қақшайдики! Айниқса бошим шундай оғрийдики, худди қизилиштон тумшуғи билан дарахтни тўқиллатиб ургандай бир шовқин қулоқларимда ғувиллаб кетади...\nСавдо тиғиз бўлишига қарамай, кампирни эшитиш учун ҳамиша вақт топадиган, кўнгли бўш, раҳмдил олма сотувчи аёл – дарвоқе унинг исми Сожида, лекин кампир унга Жамила деб мурожаат қилади, – ачинаётганини сездирмасдан:\n– Қизингизнинг бўйи чўзилиб қопти, худо хоҳласа ҳадемай ёнингизга киради, – деди хайриҳоҳлик билан. – Кўпам ўзингизни уринтираверманг, чарчаб қоласиз.\n– Чарчасам гўрга, – деди кампир. – Чарчасам нима бўпти, бир юмалаб ухлаб олсам, ҳаммаси ўтиб кетади. Мендан кўра, болаларимга қийин. Улар менсиз қийналиб кетишди. Ахир ўзингиздан қиёс-да, тонг саҳарлаб бозорга келиб, қош қорайганда уйга борасиз. Бола бечоралар нима еб, нима ичиб ўтиришибди... Бир ерлари оғриб қолса, кимга айтишади... Ким уларнинг жонларига оро киради?.. Кеча кенжатойим Фаррухнинг қорни оғриб қопти. Бечора болам тушгача тўшакда буралиб ётибди... Мен бундан бехабар...\n– Ноила қарамабдими укасига? – сўради Жамила-Сожида.\n– Қараган. Қизим боёқиш укасига меҳрибон. Дори берибди, қорнини жун рўмол билан боғлаб қўйибди. Лекин Фаррух тинчланавермагандан кейин укасига қўшилиб йиғлабди-да бечора...\n– Ҳа, тирикчилик-да энди... Илож қанча...\n– Тирикчилик ҳам ўлсин. Эртадан кечгача бозорда изғиб юрганимга яраша, дурустроқ топсам эди.\n– Сиз яхши топасиз, опоқи. Ҳадеб ўзингизни қийнайверманг.\n– Бе, қаёқда... Кеча кун бўйи паттачилар қувғинида юрдим. У ёққа ўтсам ҳам, бу ёққа ўтсам ҳам кетимдан қолишмади. Охири бозордан ҳайдаб чиқаришди. Қанақадир текширувчи келармишми-эй. Сиз эшитмадингизми?\n– Йў-ўқ... Эшитмадим...\n– Сизга яхши, ҳар қалай бозорда ўз жойингиз бор. Шунинг учун ҳам сизга индашмайди. Бизга ўхшаганларни эса кун бўйи ортимиздан қувишади, ярамаслар.\n– Сиззиям уйчангиз бор-ку...\n– Бе... Бу уйчани Наримон бойвачча инъом қилган. Савоб учун дегандир-да. Лекин у ерда ўтиргим келмайди.\n– Сизлар ҳам патта олсангиз яхши бўларди.\n– Бе, ўзи арзимаган чойчақа ишласам, бу пулга патта оламанми, рўзғорга ишлатаманми?\n– Ҳа, майли... Ҳали ҳаммаси яхши бўлади, куйинманг.\nКампир бир лаҳза жим қолди. Сўнг маҳзун оҳангда деди:\n– Ҳа, яхши бўлиб кетар. Лекин унгача ета олармикинмиз?.. – кампир чуқур хўрсинди. Мунғайиб қолди. Шундай кезларда у аллақачон умрини яшаб бўлган, қуриб-қовжираган бўлса-да, дарахт шохида илиниб, амал-тақал жон сақлаб турган япроққа ўхшарди.\n– Худо хоҳласа ҳаммаси яхши бўлади, – деди Сожида-Жамила.\nКампир Жамила-Сожида билан хайрлашди.\nВақт тушга яқинлаб қолганди.\nБозорда кампирнинг чой ва қаҳвасига ўрганиб қолган сотувчилар анча-мунча эди. Улар кампирнинг ўзидан кўра, ёшини ҳурмат қилишар, аллақандай тушуниксиз, қачонлардир бўлган-бўлмагани номаълум воқеалар ҳақидаги ҳикояларини сабр-тоқат билан эшитишар, эски-янги пул аралаш қайтим қайтарганида индамай олишар, Сожида-Жамилага ўхшаганлар кампир йиғлаганда қўшилишиб йиғлашар, бошқа одамга, яъни неча йиллардан буён кампирнинг хотирасидагина яшаётган, ҳозирда бор-йўқликлари маълум бўлмаган одамларга эврилганларидан оғринишмас, лекин ҳеч қачон насияга чой ҳам, қаҳва ҳам олишмасди. Мободо насияга чой ёки қаҳва сўрагудай бўлишса, улар қанчалик қадрдон бўлиб қолганларига қарамасдан, кампир бунга асло рози бўлмаслигини жуда яхши билишарди.\n– Хафа бўлманг, синглим, мижозим бўлсангиз ҳам насияга беролмайман. Уйда учта болам очдан оч ўтиришибди! Мен уларни мана шу чойчақа билан боқишимни била туриб, насияга сўрагани уялмайсизми?! – дея бобиллаб берарди кампир насия сўровчининг кўзига тик қараб.\nБаъзида у бирдан бозордан ғойиб бўлиб қолар, орадан уч-тўрт соатлар ўтгач, гоҳ маҳзун тортган, гоҳида йиғлаб, кўзлари қизарган ҳолда яна пайдо бўларди.\n– Холиданинг аҳволидан хабар олгани бордим, – дерди у доимий ҳамсуҳбати Сожида-Жамиланинг олдига келиб. – Бечора бир аҳволда ётибди... Ачиниб кетдим... Ўлиб қолса, болаларининг аҳволи нима бўлади?..\nКунларнинг бирида эса...\n– Холида шўрлик оламдан ўтибди! – деган хабар билан келди юраги ёрилгудай бўлиб. – Э Худойим!.. Энди нима бўлади? – Кейин бирдан қони қайнаб кетди: – Ҳаммасига эри Шокир пиёниста айбдор! Уни суд қилиш керак! Осиш керак уни!\nБозорда янги пайдо бўлган кишилар дастлабки кунлар чой сотиб тирикчилик қиладиган кампирнинг бип-бинойидай усти-бошию хорижий арава ва термосларига қараб туриб ҳайрон бўлишади, бу номутаносибликнинг тагига етганларидан кейингина кампирга ҳам, унинг алмойи-алжойи гапларига ҳам ортиқча эътибор бермай қўйишади.\nАммо бу ердагиларнинг ҳаммаси ҳам гўё ўтмишдан тушиб қолгандай кечгача бозорда тентираб юрадиган, ҳеч ким мушугини пишт демаса-да, мудом паттачилардан ўзини олиб қочишга уринадиган, бозор мутасаддилари у билан хушмуомалада бўлишса ҳам негадир улардан норози бўлиб, бир нималар деб қарғаниб юрадиган, аллақандай тушуниксиз, қачонлардир бўлган-бўлмагани номаълум воқеалар ҳақида гапиравериб чарчамайдиган кампирни ҳурмат қилади деб бўлмасди. Уни ёқтирмайдиганлар – айниқса овозини узоқдан эшитиши билан асаби бу-зилиб кетадиганлар, кўзини шамғалат қилиб, устидан куладиганлар, ортидан тош отадиганлар ҳам талайгина эди.\n– Зарилга зарил, анави шумкампирга нима зарил экан, жонини бунча қийнаб?! Уйида мазза қи-либ ўтирмайдими?! Агар менинг ўғлим амалдор бўлганидами!\nҲали айтганимиздай, кампир бундай ивир-шивирларни ҳадеганда эшитавермайди, аммо эшитиб қолса борми, ҳеч кимни аяб ўтирмайди. Унинг тили заҳар эди:\n– Ҳа, оғзингдан қонинг келгур! Мен билан нима ишинг бор?! Нима, бозор сенинг маҳрингга тушганми ёки уни Наримон бойваччадан сотиб олганмисан?!\nГап отган одам вазминроқ бўлса яхши, кампир кўп шанғилламайди, айтадиганини айтади-да, аравачасини судраганча йўлида давом этаверади. Лекин рақиб асабийроқ, жанжални пулга сотиб оладиганлар тоифасидан бўлса борми, бозорга ўт кетди дейверинг.\n– Нималар деб валдираяпсиз? Наримон бойвачча деганлари ким ўзи? Бозорком Содиқ бойвачча-ку! Сиз қайси замонда яшаётганингизни биласизми ўзи?!\nЖанжалкашнинг шу уч оғиз гапи етарли, кампир бирдан қутуриб кетади:\n– Ҳой, манжалақи, нима, мени эсдан оғиб қолган деяпсанми?! Бозорнинг хўжайини Наримон бойвачча эканлигини билмасанг, юр, ўзим кўрсатиб қўяман!\nКампир аравачасини улоқтириб юборадию, жанжалкаш томон хезланади.\nАллакимлар ҳай-ҳайлашиб, уларни ажратиб қўйишса олам гулистон, бир зумда кўзлари қонга тўлган кампир ҳансирай-ҳансирай нари кетади. Акс ҳолда у йиқилиб қолгунча, эркак-аёл демасдан ёқасига чанг солиб, айюҳаннос кўтариши турган гап. Аллакимлар бозор маъмуриятига кампирнинг устидан шикоят ҳам қилишади, лекин у ердагилар негадир минғирлашдан нарига ўтишмайди. Кампирнинг танобини тортиб қўйиш эсларига ҳам келмайди. Қай бир йили эса... ҳе йўқ, бе йўқ, бозор маъмурияти кампирга бемалол ўтириб савдо қилиши учун барча шароитлари муҳайё бўлган уйча совға қилди. Аммо кампир уйчада бир соат ҳам ўтириб савдо қилмади.\nШунинг учун ҳам бозордагиларнинг кўпчилиги кампирдан безиб қолишган. Айримларнинг уни кўргани кўзи йўқ. Баъзилар ундан очиқдан очиқ нафратланишади.\n– Тур, йўқол, эси паст кампир! Ким сени чақирди бу ерга?! – деб ҳайдашади улар тап тортмасдан.\nАммо кампир ҳам индамай кетадиганлар хилидан эмас.\n– Оғзингдан қонинг келгур, нега мени ҳайдаб соляпсан?! Нима, сенга халақит беряпманми? Ё олдингдаги ошни олиб қўйдимми?!\nШундай кезларда қаердан бўлса ҳам етиб келган Сожида-Жамила кампирнинг жонига оро кирар, уни бу ердан узоқроққа олиб кетарди.\nБир куни бозордагилар – афтидан улар янги сотувчилар эди – кампирни роса майна қилишди. Чунки у бир замонлар золим подшоҳ зулмидан қочиб, ғорга беркинган ҳамда Тангрининг амри билан уйқуга кетган ва уч юз йилдан кейин уйғониб, бозорга чиққан садоқатли ва дунёбехабар йигитларга ўхшаб, аллақачон муомаладан чиққан эски пуллар билан савдо қилаётганди-да.\n– Даққиюнусдан қолган пулларни бошимизга урамизми?! Бу кампирнинг томи кетиб қолган. Уни аллақачон жиннихонага топшириб юбориш керак эди!\nКампирнинг ғазаби қайнаб кетди. Тожи юлиб олинган хўроздай жаҳд билан олишувга шайланди. Лекин «...жиннихона» деган сўзни эшитиб беихтиёр қалтираб кетди ва шаштидан тушди.\n– Бу одамлар ақлдан озиб қопти... – дея ғудранди у йўлда кетиб бораркан.\nКейин ажабланганча Сожида-Жамиланинг олдига борди.\nСожида-Жамилагина кампирнинг қалбига йўл топа олади, у пул алмашганини айтганидан кейин кампир бир нималарни фаҳмлагандай бўлиб:\n– Э-ҳа, гап бу ёқда экан-да, – деб қўйди. – Мен дунёбехабар...\nКампир жимиб қолди.\nЛекин зум ўтмай Сожида-Жамилани саволга тутди:\n– Пул қачон алмашди ўзи?\nБундай кезларда нима дейишни яхши биладиган Сожида-Жамила шу заҳоти жавоб берди:\n– Куни кеча.\n– Ҳа, шунақа денг.\nКампир бир зум ўйланиб турди, сўнг афсусланиб:\nКампир яна бир зум ўйланиб турди-да, сўнг:\n– Ҳозирги одамларнинг шунчалик қаҳри қаттиқ-ки, бу аҳволда йигирма йилдан кейин нима бўларкин?.. Билмадим... – деди аста ўзига ўзи гапиргандай.\nСожида-Жамила изтироб ичида:\n– Аллақачон йигирма йил ўтиб бўлган-у... – дея шивирлади.\nКампир ўртоғининг гапини англамади.\n– Келинг, бир пас дам олволинг, – Сожида-Жамила кампирнинг ҳалидан буён қаршисида тик турганига аҳамият бермаганидан хижолат тортиб, унга жой беради.\nШунда кампир бирдан ўзига келиб дейди:\n– Вой, безовта бўлманг, ўргулай. Ўзингиз бемалол ўтираверинг жойингизда. Мен қариб боряпманми? Энди элликнинг бошини тутган одамга бу юришлар нима!\nБаъзида, дардлашадиган мижозлари бозорда кўринмай қолса ёки тайинли бир иш тополмаган кунлари кампир зерикканидан одамларнинг асабига тегиб, кечгача бозорда беҳудага изғир, ҳеч ерда тўхтамас, аравасини шалдиратиб судраганча гўё бир нарсани қидираётгандай расталар орасида айланиб юраверади, юраверади; савдо тиғиз пайтлари оломон уни у ёқдан-бу ёққа суриб ташлар, бировлар атай туртиб ўтар, лекин кампир ҳеч нарсани сезмас, кўзи кўр, қулоғи кар, ўз маромида давом этаётган ҳаётни ҳис қилмас, қаердадир узоқда, ҳаммадан, ҳамма нарсадан узилиб қолгандай, гангираганча кезиб юраверади; гоҳида эса дуч келган одамнинг ишига бур-нини тиқар, суҳбатларига аралашар, ораларида гап қочганидан кейин худди бу ердагилар уни бозордан сиқиб чиқаришга уринаётгандай туюлиб, қаттиқ жаҳли чиқиб кетар, кейин хато устига хато қилиб қўяр, онгини қуршаган зулмат пардасига тобора чуқурроқ кириб борарди... оқибат шу даражага етадики, ҳеч ким кампирни эплай олмай қолади; кампир ўтмишда ҳеч қачон журъат қила олмаган ишни қилар, исён кўтарар, ниҳоят қидириб юрган одамини топгандай, ўзи итдан ҳам баттар ёмон кўрадиган бирорта паттачининг юзига боплаб тупурар, йиллар давомида ўзини эзиб ташлаган оламжаҳон беъмани сўзлар уюмини юрагидан итқитиб ташларди. Бундай кезларда унинг телбадан фарқи қолмасди.\nШунда кимдир кампирнинг уйига хабар беради шекилли, ўн дақиқа ўтар-ўтмас етиб келган «жип»дан иккита барваста йигит тушадию жазаваси қўзиб, айюҳаннос кўтараётган кампирни авайлаб икки қўлтиғидан олишиб, бозордан чиқиб кетишади...\nЙўқ, у телба эмасди. Унинг хотираси инқирозга учраган, неча йиллардан буён кўрлик дунёсидан ҳам баттарроқ бир зулмат ичида, оламдаги ўзгаришлардан бехабар, на кечанинг, на бугуннинг фарқига бормасдан, ёлғиз, ҳаттоки ёлғиздан ёлғиз, ҳудудсиз зулмат ичида яшарди. Онг-шуурида ҳаётининг фақат энг оғир дамлари – йигирма йил муқаддам, бозорда чой сотиб тирикчилик ўтказган даври – худди ҳалокатга учраган вақтнинг бир парчасидай қотиб қолган; ёши бир ерга борган, рўзғорнинг барча ташвишларидан қутилган бўлса-да, ҳамон илгаридай, яъни оиланинг бутун ташвишлари ўз гарданида бўлган вақтлардагидай куйиб-пишиб юрар, ҳолдан тойиб ётиб қолгунча бозордан бери келмас, лекин ҳеч қачон бировнинг молига кўз олайтирмас, ўзи ўқимаган ва онгига сиғдира олмаган сонмингта дунёвий қонунлардан фақат биттасини – “Ҳалол яша”, деганини жуда қаттиқ ушлаб олган, худди битта тўғри чизиқ бўйлаб тинимсиз бориб-келаётгандай яшар, келажак эса... назарида жуда узоқда, ҳеч етиб бўлмайдигандай туюларди; жисми кундан кун қуриб-қовжираб борар, гўё тириклайин мурдага айланганди, аммо бир кун бозорга чиқмаса фарзандлари оч қоладигандай мудом қўрқиб яшарди, ваҳоланки ўзи қўрққан даҳшатли нарса аллақачон юз берганини, у бозорда юрганида уйи ёниб кетганини, қизи билан кичик ўғли олов ичида қолиб нобуд бўлганини, фақат бир ўғли омон қолганини, дугонаси Холида пиёниста эрининг калтагидан кейин ўнглана олмай, жиннихонада ётганини, қўшнилари унинг болаларини етимхонага топшириб юборишганини эслай олмасди...\nХуллас, кампирнинг хотирасида на ўтмиш бор, на келажак.... фақат бугунни – бир лаҳзалик умрни яшаб қолиш билан чекланарди.\nГоҳида эса беихтиёр эски уйига бориб қолади.\nЁниб кетган ҳовли қайта таъмирланган, лекин энди бу ерда бегонадан бегона кишилар яшайди, улар кампирга яхши муомала қилишади, гўё мурувват кўрсатаётгандай унга уй ичига киришга рухсат ҳам беришади. Кампир нега бу ерга келганини, нима мажбур қилганини сезмаган, англамаган ҳолда хоналарни бир-бир айланади, ҳар бир хонанинг ҳар бир бурчаги кампирнинг хотираларини ўзида сақлайди, зеро хотиралар ёнмайди, аммо бу хоналар кампирнинг ўзи сингари қизғанчиқ, хотираларни унга бермайди, бироқ у кетаётганида ортидан мунғайиб қараб қолишади...\nКампир яна хотираларининг синиқ парчалари сочилиб ётган бозорга қайтади.\n– Ернинг қоқ қиррасида турганга ўхшайман, – дейди у ўйчанлик билан шу куни Сожида-Жамилага. – Ернинг қоқ қиррасида. Пастга энкайсам тамом... ҳаммаси тугайдигандек... Нега бундай, билмайман.. Ўлай агар билмайман. Сенда бунақа бўлмайдими сира?\nСожида-Жамила маҳзун бош чайқайди.\nКампир муштини иягига тираганча жим қолади. Шу туришида у нақ қари қарғанинг ўзгинаси эди.\nАллаким, бу сотувчими ёки харидорлардан, номаълум, – ўтиб кетаётиб тасодифан кампирни туртиб юборади, кейин шоша-пиша узр сўрайди, аммо аллақачон ғишт қолипдан кўчганди, кампирнинг чатнаб турган асаблари ўт тушган қуруқ гиёҳдек бирдан пов этади...\nТинчлантирувчи уколдан кейин кампир одатдагидай уч-тўрт соат донг қотиб ухлади. Сўнг ҳеч нарса бўлмагандай, тиниқиб уйғонди. Уйғондию соатга қаради, кейин шоша-пиша ўрнидан турди.\n– Ўлсин... Ухлаб қопман...\nКампир ғудранганча даҳлизга чиқди.\nБу ерда унга ўттиз ёшлардаги жувон пешвоз чиқди.\n– Яхши ётиб турдингизми, ойижон?\n– Роса ухлабман-да ўзиям, – деди кампир унга жавобан. – Сал вақтлироқ уйғотсанг бўлмасмиди?\n– Яхшилаб дам олволинг дедим-да...\n– Дам олмасам гўрга, дарров термосга чой дамла.\n– Ойи, кеч бўлиб қолди...\n– Кечки бозорга чиқаман.\n– Ойи... илтимос, бугунча чиқмай қўя қолинг.\n– Нега чиқмайман? Оёғимни узатиб уйда ётсам, тирикчилик нима бўлади?\n– Эртага чиқа қоласиз. Ҳали Розия опоқи айтди, бугун бозор вақтли тугабди. Қандайдир текширувчилар келармишми...\nКампир бирдан ҳушёр тортди.\nКампир ўйланиб қолди.\n– Розия бежиз хабар бермаган. Яхшиси чиқмай қўя қолай. Сенам уйингга кета қол, Манзура. Қайнонангдан балога қолма тағин.\n– Қайнонамнинг зуғумидан қочиб келиб сизникида яшаб юрибман-ку, қаёққа бораман?\n– Ҳа, айтганча... хаёлимдан кўтарилибди... Қайнонанг ўлмади, сен қутулмадинг.\n– Овқат тайёр, сузаверайми?\n– Ноила билан Акбар қани? Фаррух ҳали мактабдан келмадими?\n– Улар ошхонада, сизни кутиб ўтиришибди.\n– Менам ҳозир бораман.\nКампир ҳовлига чиқди.\nНақшинкор панжарали, мармар зиналардан бир-бир босиб тушаркан, атрофга ҳайрат билан боқди.\nҲовли жуда ҳашаматли эди.\nАммо кампир ҳеч қачон бу ерда ўзини ўз уйида яшаётгандай ҳис қилмасди. Бу уйдаги ярқироқ ҳаёт унинг кўзларини қамаштирар, гўё келажакка сайёҳат қилгандай, баъзида ёқимли туш кўраётгандай бўларди холос. “Қачон ўз бошимга уй битадию, бу ердан тезроқ даф бўларкинман?..” – деб қўярди у гоҳида сиқилиб кетганидан. Ўзининг бундай ҳашамат ичида яшаётганининг сабабини гоҳида бозорком Наримон бойваччанинг илтифоти сифатида қабул қиларди, гоҳида эса ижарада турибман, деб ўйларди.\nАтрофидаги нарсаларга тикилиб ўтириб кампир гоҳида бирдан ўзини кўланкалар водийсида юргандай ҳис қилар, ғалати кайфият чулғаб олар, ҳаётининг оғир дамларини қайта ва яна қайта яшаётгандай алланималар таниш туюлар, лекин мавжуд олам билан ўзи ўртасида қандайдир ўтиб бўлмас тўсиқ бордай, тўсиқ оша назар ташлашга нимадир изн бермаётгандай, аллақандай шарпалар кўз олдидан бирма-бир ўтишга шайланиб тургандай бўлар, юраги санчиб кетар, ўзини чуқурга тушиб кетгандай ҳис қилар, мудом ғувиллаган шамол эсиб турадиган чуқур... кампир чуқур деворларига тирмашиб, юқорига чиқишга уринар, аммо ғувиллаган шамол овозига қў-шиб, уринишларини ҳам аллақаёқларга олиб кетар, кампир эса чуқурда тиним билмай айланаверади, айланаверади, худди бозорни айлангандай, лекин кўп ўтмай эртанги тирикчилик ҳақида ўйлаб дарров ўзини алаҳситар, аммо нима учун безовта бўлганидан сира ҳам ташвишланмас, қўрқувга тушмас, қалби даҳшатли ёнғиндан кейин қуриб-қақшаб ётган қўрғондай яна ҳувиллаб қоларди. Ким билсин, эҳтимол у озгина бўлса ҳам қўрққанида, сергак тортганида, ҳаётга қайтармиди, лекин у қўрқмасди, таажжубланмасди, ҳатто ўйлаб ҳам кўрмасди, – худди ерга уруғ сочиб қўйган-у, лекин кейин ҳаммасини унутган деҳқондай, – афтидан шунинг учун ҳам тобора зулмат қўйнига кириб борарди...\nЯрим соатлардан кейин кампир намхуш юзини силаганча ошхонага кириб келди.\n– Ура, бувим келдилар!\nСаккиз ёшлардаги болакай югуриб келиб кампирни қучоқлаб олди.\n– Буви, дейсанми, Фаррух? Қачон ақлинг киради сенинг? – кампир енгилгина танбеҳ берди болакайга.\nКейин бирин-кетин салом берган қизча билан йигитчага қараб:\n– Ноила, бугун ёпган нонинг тандирдан тушиб қолмадими? – деб сўради.\n– Йўқ, мана, кўринг, бугун жуда чиройли нон ёпдим... о-ойижон... – қизча кўзлари жавдираганча бир жуфт нонни узатди.\n– Ҳа, яхши, анча қўлинг кеп қопти. Энди бозорда шошилмасдан, хотиржам юрсам бўларкан. Сен-чи, Акбар, Самаднинг дўконидан ун олиб келдингми?\n– Ҳа, олиб келдим, – деб жавоб берди Акбар четга қараганча.\nШундан кейингина кампир набиралари, э, фарзандлари билан ўтириб овқатланди. Кейин болалар телевизор кўришди. Телевизорнинг экрани жуда катта, уйдаги бошқа жиҳозлар каби жуда ҳашаматли ва ноёб эди.\nКампир юмшоқ диваннинг чеккасида ҳашамату бойлик ичра бир сиқимгина бўлиб ўтираркан... яна ўзини бегона уйга кириб қолгандай ва қоронғида – бир вақтлар орзу қилган, лекин етиша олмаган нотаниш буюмлар ичида туртиниб-суртиниб юргандай ҳис қилганча эртанги бозор ва тирикчилик ҳақида ўйларди: “Манзура энди қайнонасиникига кетмайдиган бўлса, ундан фойдалансам нима бўпти? У ҳар куни сомса ёпиб бераверади, мен чой ва қаҳвага қўшиб сотавераман. Ахир энди оиламиз анча каттайди, униям боқишим керак-ку! Лекин уни бозорга йўлатмайман!”\nТонг отмасдан кампир яна бозорга отланди.\n– Ойи, энди шу ишни бас қила қолинг, илтимос.\nҚирқларга борган, башанг, уйда ҳам галстук тақиб юришни унутмайдиган, басавлат йигит энгашиб шошилганча термосларини аравага юклаётган кампирнинг олдига келди.\n– Мени ойи дема, деб неча марта айтганман, Даврон! Барибир ўғлим бўлолмайсан, – кампир ишидан бош кўтармай жавоб берди. – Яхшиси уй топ. Қачонгача онанг жияним бечорани хўрлайди, азоблайди!\nКампир ўз машғулотидан бир лаҳза ҳам чалғимаган ҳолда тўнг жавоб берди:\n– Мен ҳали оёғимни узатиб, дам оладиган кунларга етганим йўқ.\n– Етгансиз, ойи. Етгансиз! – бақириб юборди йигит изтироб ичида.\nКампир илкис бошини кўтарди. Нигоҳлари қаттиқ, лекин маънисиз эди.\n– Менга бақирма! – деди у кескин оҳангда. – Мен одамларнинг калтагини ейиш, ҳақоратларини эшитиш учун туғилмаганман!\n– Ойи!.. – Йигитнинг юзи қорайиб кетди.\n– Ақл ўргатавериб тоза жонимга тегиб кетдинг. Яхшиси хотинингни олиб уйимдан чиқиб кет! Қачонгача сенлар учун ҳам ижара пули тўлайман?!\nКампир шундай деди-да, аравасини судраганча кўча эшик томон йўл олди.\nЙигит бир зум ўйланиб турди, сўнг икки ҳатлашда кампирни қувиб етди ва уни даст кўтарганча хонага олиб кирди-да, эшикни қулфлади.\n– Эшикни оч! Оч деяпман! – эшикни муштлаганча бақирди кампир. – Агар ҳозироқ очмасанг, Наримон бойваччага айтиб, уруғингни қуритиб юбораман ҳаммангнинг! Оч! Оч, деяпман!\nКампир қўлига илинган нарсани эшикка ура бошлади.\nЙигит қулоқларини бекитганча, эшикка суяниб турар, кўзлари жиққа ёш эди.\n– Қўйинг, уни қийнаманг, – деди хотини яқин келиб. – Ойим шу ҳолича яшасагина ўзини яхши ҳис қиладилар.\n– Ўйлаб гапиряпсанми?\n– Хотираси ўзига қайтса, нима бўлади, биласизми?\n– Ноила билан Анвар қани, деб сўрасалар, нима деб жавоб берасиз? Уларни топиб бероласизми?\nЖувон жим бўлди.\n– Жонимдан тўйиб кетдим! – шивирлади йигит асабий тарзда. – Бозордагиларнинг шикоятидан жоним ҳиқилдоғимга келди! Қачонгача уларнинг олдида тилим қисиқ, илтимосларига йўқ деёлмай яшайман?!\n– Начора... Лекин...\n– Бир ҳафта уй қамоғида ўтирсалар, бозорни эсларидан чиқариб юборадилар. Бор, сен ишингдан қолма.\n– Эсларидан чиқармайдилар, касал бўлиб қоладилар!\n– Нима бўлса бўлар!\nХотин нари кетди.\nЙигит ичкарига қулоқ тутди. Кампир бирдан жимиб қолганидан хавотирланди.\nИчкаридан жавоб бўлмади.\nЙигит бир зум иккиланиб турди, сўнг аста эшикни очди. Деворга қапишиб турган кампир шу заҳоти ўзини эшикка урди.\nКампирнинг бундай шумликларига ўрганиб қолган йигит ҳам бўш келмади, эшикни ёпиб, қулфлашга улгурди.\n– Мени қўйиб юбор! Қўйиб юбор! – жазава ичида қичқирди кампир ўғлига ёпишиб. – Агар ҳозироқ қўйиб юбормасанг, болаларимнинг уволига қоласан!\n– Агар эшикни очмасанг, ўзимни деразадан ташлайман, – кампир дераза томон юрди.\n– Билганингизни қилинг.\nЙигит пайтдан фойдаланиб ўзини ташқарига олди.\nЯна эшик қулфланди.\nЗум ўтмай кампир шундай айюҳаннос кўтардики, анча-мунча одамнинг асаблари дош бериши қийин эди. Аммо йигит чидади, стол қиррасини маҳкам ушлаганча, бир нуқтага тикилиб тураверди.\n– Акбар! Мени қутқар, болажоним! Улар мени ўлдириб қўйишади! – қичқирди кампир эшикни муштлаб. – Мени қутқар, Акбар! Ноила, қаердасан, Ноила?!. Улар мени ўлдириб қўйишади... Тириклай кўмиб юборишади... Онангдан айрилдинг, болам...\nБир чеккада турган жувон чидай олмай эшикка яқин келди.\n– Агар эшикни очсанг... – йигитнинг кўзлари таҳдидли боқди.\n– Қанақа одамсиз... Ахир бунақада...\nЙигит жаҳл билан хотинининг устига бостириб келди. Жувон қўрққанидан ғужанак бўлиб олди. Лекин зум ўтмай қаддини тиклаб, эрига лабларини қимтиганча қаҳр билан қаттиқ тикилди.\nЙигит унга қўл кўтармади. Аммо...\n– Менимча ойимни ҳаддан ортиқ эркалатиб юбордим. Кўнгилларига қарайверганим учун ҳам ўғлим бор экан, нимаики қилмайин одамлар кўтараверади, деган фикрга келиб қолганлар. Етар, шунча вақт одамларга масхара бўлганлари!\nЖувон эрини биринчи марта кўриб тургандай ҳайрат билан боқди.\n– Шу гапларни сиз гапиряпсизми, – дея эътироз билдирди. – Қанақасига... ойим сизни ўғлим дейди? Ахир у киши сизни танимайдилар-ку!\n– Йўқ, – кескин бош чайқади йигит. – Одам ақлдан озган тақдирдаям бунчаликка бормаслиги керак. Ахир онамни қанча даволатдим. Вақт ва тиббиёт ҳаракатга келтира олмайдиган хотира бўлмаслиги керак!\n– Бўлиши мумкин...\n– Менимча ойим атай қиладилар... Ўз касалига боғланиб қолганлар.\n– Ё тангрим, – деб юборди жувон беихтиёр.\n– Ахир қачонгача, она ўз ўғлини танимайди? – деди йигит кутилмаганда йиғламсираб. – Ахир қачонгача... Қачонгача... ўтмиш бизни таъқиб қилади?!. Ахир ҳаёт бир одамга шунчалик ҳам азоб берадими?! Кеча йўқ... Эрта йўқ... Фақат бугун билан одам қандай яшайди? Бугун кўриб турганларига қараб қандай хулоса чиқаради? Ахир қачонгача худди актёрлардай ўз уйимизда рол ўйнаймиз?! Мен Акбарман, лекин Даврон деган йигитнинг ролида чиқишим керак ҳар куни, ҳар сонияда саҳнага! Бу азоб-ку, азоб! Бу аҳволда қандай яшайди одам?! – йигит деворни муштлади. Унинг юзи қордай оқариб кетганди.\n– Ойим яшаяптилар-ку...\nЖувон югуриб бориб стаканда суюқлик олиб келди.\n– Ичиб олинг. Тинчланасиз...\nЙигит стаканни бир кўтаришда бўшатди. Зум ўтмай у сал ўзига келди.\nКампир энди дод солишга ўтди.\n– Ҳой одамлар, ёрдам беринглар! Сизларда инсоф борми ўзи?! Бир бечора аёлни хўрлаётган золимдан шунчалик ҳам қўрқасизларми?! – кампир кўча томондаги деразага тирмашар, уни очмоқчи бўлар, алҳол очарди ҳам, лекин... энди темир панжарага урилган бармоқлари зириллаб кетарди, бироқ кампир бунга парво қилмас, у жони оғриётганини сезмасди. – Бир бечорага ёрдам берадиган мард борми бу дунёда?! Золимларнинг дастидан куйиб адо бўлдим-ку...\nЭшик барибир очилмади.\nКампир эзилиб йиғлай бошлади...\nКампир касал бўлиб қолди. Уй қамоғи унинг асабларига ёмон таъсир қиларди. У ўзини эшик-деразаларга ура-ура, ниҳоятда ҳолдан тойган, афт-ангорига қараб бўлмасди. Қўллари шилинган, юзи, пешонаси моматалоқ бўлган...\nЭнди у ўзини у ёқ-бу ёққа урмасди, фақат дераза олдига бориб қўлларини икки ёнига керганча дарахтга айланарди.\n– Қарға... Қарға... Кел, шохларимга қўнсанг-чи, – кампир ўзини улкан дарахтдай ҳис қиларди. – Кела қол. Нега жим туриб қолдинг? Кел, кела қол... Лекин билиб қўй, бошимга қўнмайсан!\nКампир хиёл эгилди, гўё шохларини пасайтирди. Аммо кутилмаганда... қарға унинг шохларига эмас, миясига кириб олди.\n– Ҳа, ярамас! Яна эски жойингни топиб олдингми? Кишт! Кишт... Оббо, яна қағиллашни бошлади! Мана бу еримда қарға қағиллаяпти, – кўрсаткич бармоғини чеккасида айлантириб, ғудранганча уй ичида юра бошлади кампир. – Қарға... Қарға... Йўқ, мен қарғаман... Мен қарға... Худди эртаю кеч дарахтда қимир этмай ўтирадиган қарға... Ўзича ҳаммага керакман, деб ўйлайди. Аслида ҳамманинг жонига тегиб кетган! Ҳе, ношуд... Намунча қағиллайсан?! Бунақада миямни тешиб қўясан-ку!\nКампир ўрнидан туролмай, ётиб қолганидан кейин эшик очилди. Жувон унга ғамхўрлик қила бошлади.\nАммо кампир ҳадеганда ўзига келавермагач, дўхтир чақиришди.\nУни кўрдию кампир яна шайтонлай бошлади:\n– Вой-дод! Анави алвасти сочимни олгани келди. Кийимларимни ечиб, калта халат-иштон кийдиради. Мени яшириб қўйинглар! У мени опкетиб қолади! Тезроқ яшир мени, бекит. Кўзга кўринмайдиган ерга бекит! Қариганда шарманда бўлмайин... – кампир ёстиқ билан бошини бекитди.\n– Ойи... – йигит онасига яқин келди.\nКампир кутилмаганда ирғиб ўрнидан турдию хона ичида чир айланиб қоча бошлади, ҳеч ким – на доктор, на... йиғламоқдан бери турган ўғил уни тутишга жазм этишди.\nАммо кампир барибир хонани гир айланиб югураверди, югураверди. То ҳолдан тойиб қолгунча... ва узун кўйлагининг этакларига ўралиб йиқилиб тушмагунча...\n– Илтимос, мени касалхонага опкетманг, – дея ялина бошлади у ерда чўзилиб ётганча дўхтирга қараб, кўзлари қопқонга тушишдан хавфсираётган жониворнинг кўзларидай така-пука эди. – Мен жинни эмасман. Ақлим жойида. Лекин Холиданинг аҳволи оғир. Сиз ўшани олдига боринг. Уни даволаш керак...\n– Майли, Холиданинг аҳволидан хабар оламан, – деди дўхтир неча марта айтган сўзларини яна такрорларкан. – Йўл-йўлакай Қодир аравакашниям кўриб ўтаман.\n– Барака топинг, илойим...\n– Лекин аввал сизга...\n– Йўқ! Йўқ! – докторнинг қўлидаги шпритсга кўзи тушган кампир типирчилай бошлади.\n– Ойи! – йигит кампирнинг билакларидан маҳкам тутди.\nКампирнинг юзи аянчли буришиб кетганини кўрган жувон уни қучоқлаб олди. Кейин эрига ёвқараш қилиб деди:\n– Жони оғриб кетди ахир!\nЙигит ичида қаттиқ ўкинди, қўлини сал бўшатди, лекин гап оҳангини ўзгартирмади:\nБир лаҳза... атиги бир лаҳза кампир кўланкалар водийсидан қайтгандай бўлди, ҳозирги аҳволидан уялгандай ўғлига хижолатли назар ташлади. Сўнг...\n– Укол олсам, обормайсанми? – деди боягидай ялинчоқ оҳангда.\n– Алдаяпсан! – кампир қаттиқ силтаниб қўлини тортиб олишга уринди.\n– Ойи! – йигитнинг нафақат кўзларидан, балки баданидаги ҳар бир мўйидан учқун сачраб кетгандай бўлди. – Ойи, ҳаммамизни қийнаб юбордингиз-ку! Бўлди-да энди! Сизнинг дастингиздан қачонгача юзим шувит бўлади?!\nКампир бирдан ғалати бўлиб кетди. Ҳатто ток ургандай сесканиб тушди.\n– Қийнаб юбордим?.. – такрорлади у йигитга қараб. – Нега?... Сизларни қийнаб юбордимми?.. Ахир мен эртаю кеч... бозорда юрсам... ишлаб... пул топиб... Ўйловдимки... ҳеч кимга оғирлигим тушмайди... Ё ўзим сезмаган ҳолда юзингизни шувит қилиб қўйдимми?.. Лекин нега...\n– Бас қилинг, ойи! Бас қилинг. Сиз топган пулларнинг кераги йўқ! Эшитяпсизми, кераги йўқ! Моғор босган пулларингиз ана, ҳамёнингизда турибди аллақачонлардан бери...\n– Нега?.. – кампир ажабланди. – Яна пул алмашдими?\n– Ойи! Агар ҳозироқ бас қилмасангиз... ўзимни бир бало қилиб қўяман!\nКампир қўрқиб кетди. Қаршисидаги йигитга қўрқинч ичида бир неча сония тикилиб турди. Нимадир ўз маромидан четга оққанидан йигитнинг қаттиқ жаҳли чиқаётганини илғагандай бўлди, аммо нима? Кампир зўр бериб ўйламоқчи бўлди, лекин ҳеч нарсани англай олмаётганидан қийналиб, юраги сиқилиб кетди.\nКейин ҳиққиллаб йиғлаганча:\n– Акбар... Ноила... Фаррух... – дея болаларини йўқлай бошлади.\n– Ойи! Улар сизнинг набираларингиз! Нега тушунмайсиз?\n– Набираларим?! – кампирнинг кўзлари чақчайди. – Набираларим... – дея такрорлади кейин. – Менинг болаларим қани унда? Акбар... Ноила...\nЙигит бутунлай ўзини йўқотиб қўйди, у нима қилаётганини билмас, ўзини бутунлай жаҳлнинг ихтиёрига топширган, ҳадеб кампирни силталар, бир нималар деб бақирарди.\nЖувон чидаб туролмади, эрини итариб юбордию жон ҳолатда кампирга ёпишиб олди.\nДўхтир шоша-пиша яна битта шпритсни дорига тўлдирди.\n– Ойи, ойижон, бизни кечиринг, – деди жувон кампирни қучоқлаб. – Бизни кечиринг... Биздан хафа бўлманг...\n– У хафа бўлмайди, – деди йигит хирқироқ овозда. – Хафа бўлишни билмайдию..\nЖувон шаҳд билан эрига тик қаради:\n– Ойим идрок қила олмаслиги мумкин, лекин хафа қилишганда кўнгиллари оғрийди. Ахир у кишида ҳам юрак бор!\n– Э, юрак ҳеч қачон ақл беролмас экан! Мана, исботи... – деди йигит тўнғиллаб, у яна асабийлаша бошлади.\nШу чоғ дўхтир гапга аралашди:\n– Тўғри, юрак ақл бера олмайди, аммо мия ҳам юрак бўлолмайди.\nЙигит индамади. У дераза олдига бориб орқа ўгирди.\nДоктор кампирга юзланди.\n– Тайёрмисиз, онахон?\nЎзини ҳаётга боғлаб турган нарса чил-чил бўлгандек, паришон тортиб қолган кампир аввал ҳаммага бир-бир қараб чиқди, бесаранжом, безовта нигоҳлари бир муддат ўғлига тикилиб қолди, кейин индамай билагини тутди.\nНиҳоят у тинчланди, лекин дарров ухлаб қолмади. Бир муддат қўлларини кўксида чалиштирганча, шифтга тикилиб ётди, сўнг қорачиқлари секин ёнга эниб, яна йигитга қадалди ва аста-секин киприклари жипслаша бошлади, лекин кўзлари бутунлай юмилмади, худди кўз қири билан ўғлига қараб тургандай қотиб қолди... Аммо йигит онаси томонга қайрилиб қарамади.\n– Акбар Турдиевич, – деди кекса доктор дориларини сумкасига жойларкан йигитга зимдан қараб. – Нима қиласиз, ўзингизни ҳам, кампирни ҳам қийнаб? Яхшиси кампирни касалхонага ётқизиш керак.\n– Тушунмайман, нега... Нима учун... ҳар доим...\n– Онамни бир марта касалхонага ётқизишган, – жавоб берди йигит. – Ўшанда сочини олмоқчи бўлишган... ва яна... Мен у вақтларда ёш бола эдим... Шундан бери онам касалхонадан қўрқади.\n– Энди... ундай бўлмайди. Ваъда бераман...\n– Доктор, – сўзни кесди йигит. – Нега бундай, а? Нега?.. Наҳотки хотирани қайтариб бўлмаса?\n– Бу саволингизга тиббиёт нуқтаи назаридан жуда кўп марта жавоб берганман, – деди доктор. – Аммо айтилмаган бир гап қолди.\n– Ҳаёт ҳаддан ташқари чидаб бўлмайдиган даражага етганида, Тангрининг ўзи бандаларига мурувват кўрсатади...\n– Мурувват?! Ҳали бу... мурувватми?! – йигитнинг юзига заҳарханда ва истеҳзога тўла таббассум югурди.\n– Телбалик ҳам инсонни кўп азоблардан қутқаради.\nЙигитнинг юзида азобли ва истеҳзоли табассум янада бўртди:\n– Аввал хароб қилиб, кейин...\nЙигит каравотга яқин келиб, пишиллаб ухлаётган кампирнинг қўлини қўлига олди.\n– Ойи... Ойижоним-а...\nТонгга яқин кўзи илинган йигит бехосдан уйғониб каравотга қаради. Кампир у ерда йўқ эди.\nЙигит алам билан пешонасига муштлади.\nКампир шу куни ҳам, эртасига ҳам уйига қайтмади.\nУ ғойиб бўлганди...\nҚидирувлар натижа бермади.\nКампир йўқолган хотираси сингари изсиз йўқолганди...\n"http://www.kutubxona.com/wiki/index.php?title=Zulfiya_Qurolboy_qizi._Kuygan_shahar_(hikoya)_/_Kiril&oldid=14036" dan olindi\nTurkumlarAsarlarOʻzbek mustaqillik adabiyotiSaralanmaganZulfiya Qurolboy qiziNasrHikoyalar\tAdabiy Shakllar


Қашқадарёда укасини ёқиб юборган акага суд ҳукми ўқилди - Darakchi\nЖИНОЯТ 27.05.2022, 13:59\nЎтган йилнинг ноябрь ойида Қашқадарёда онасини ҳақоратланишига чидолмаган ака ўз укасининг қотилига айланганди.\nzamon.uz сайтида Шаҳрисабз тумани судида ушбу ҳодиса юзасидан кўриб чиқилган жиноят иши ҳақида маълумот берилди.\nСуд ҳужжатларига кўра, 2021 йилнинг 31 октябрь куни айбланувчи укасининг онаси билан жанжаллашиб қолганидан хабар топиб, уни излаб йўлга чиқади. Укаси ўртоқлари билан улфатчилик қилаётганини кўриб, уни машинасига ўтқазиб, уйига олиб келади.\nЎша куни қариндошлариникига тўй маросими бўлаётгани боис, ака укасини маст ҳолатда кўчага чиқиб кетмаслиги учун сим билан оёқ қўлини боғлаб молхонага қамаб қўяди ва ўзи тўйга кетади.\nТўйдан ярим тунда қайтган ака тўғри молхонага бориб укасининг қимир этмай ётганига гувоҳ бўлади. Кундузги жаҳл тарқамагани боис ака автомашина билан бирга укасини ёқиб юборади. Тезкор тадбир жараёнида укасининг қотилига айланган аканинг қилмишлари фош бўлган.\nҚашқадарё вилояти Шаҳрисабз туман судида укасининг қотилига айланган ака иши бўйича суд иши кўриб чиқилди. Суд ҳукмига кўра, судланувчи ЖКнинг 97-модда 2-қисми "ж" бандида назарда тутилган жиноятни содир этганликда айбли деб топилиб, 15 йил 6 ой муддатга озодликдан маҳрум этилди.


Қарздор жисмоний шахсларни Ўзбекистон Республикасидан четга чиқиш ҳуқуқини вақтинча чеклашга оид қарорлар ижроси юзасидан\nҚайси ҳолларда қарздорнинг чиқиш ҳуқуқлари чекланмайди?\nИжро иши юритишни қўзғатиш тўғрисидаги қарор қабул қилинган кунда энг кам ойлик иш ҳақининг икки бараваридан ошмайдиган миқдорда сумма ундиришни назарда тутувчи ижро иши бўйича, шунингдек суд қарорини ижро этиш учун етарли мол-мулк олиб қўйилган тақдирда; -қарздор сифатида юридик шахс иштирок этган ижро ҳужжати бўйича. -Давлат ижрочисининг қарздорнинг чиқиш ҳуқуқларини вақтинча чеклаш тўғрисидаги қарори ижро этилиши шарт ва фақат суд ёки суд ижрочиси томонидан қонунда белгиланган тартибда тўхтатилиши мумкин. -Давлат ижрочиси қарорининг ижроси ички ишлар ва Давлат чегарасини қўриқлаш органлари томонидан муҳокама қилинишига, тўхтатилишига ёки бошқача тарзда тўсқинлик қилинишига йўл қўйилмайди, суд тартибида ёхуд шикоят ёки протест келтириш бундан мустасно. (Ўзбекистон Республикаси Адлия вазирлиги томонидан 25.08.2009 йилда рўйхатдан ўтказилган НИЗОМ, рўйхат рақами 1997)\nҚарздорнинг чиқиш ҳуқуқларини вақтинча чеклаш қачон олиб ташланади?\nҚарздорнинг чиқиш ҳуқуқларини вақтинча чеклаш ўрнатишга асос бўлган ижро ҳужжати талаблари амалда ижро этилганда ёхуд қонунда белгиланган асосларга кўра ижро ҳужжати тугатилган ёки тамомланган тақдирда давлат ижрочиси: эртаси кундан кечиктирмай катта давлат ижрочисининг имзоси билан қарздорни ёзма равишда хабардор қилади; зудлик билан факс ёки ҳужжатли маълумотни тезкор жўнатиш имконини берадиган бошқа алоқа воситалари орқали Мажбурий ижро бюросининг ҳудудий бошқармасини хабардор қилади. Мажбурий ижро бюросининг ҳудудий бошқармаси қарздорнинг чиқиш ҳуқуқларини вақтинча чеклаш олиб ташланганлиги тўғрисида Қарздорнинг Ўзбекистон Республикасидан чиқиш ҳуқуқларини вақтинча чеклаш тўғрисидаги қарорларни рўйхатга олиш китоби ва электрон маълумотлар базасига тегишли белги киритади ва эртаси кундан кечиктирмасдан бу ҳақда ушбу Низомнинг 11—13-бандларида кўрсатилган тартибда ички ишлар органларининг кириш, чиқиш ва фуқароликни расмийлаштириш бўлими (бошқармаси) ҳамда Давлат чегарасини қўриқлаш органларига қарздорнинг чиқиш ҳуқуқларини вақтинча чеклаш олиб ташланганлиги ҳақида хабардор қилади. Ички ишлар органларининг кириш, чиқиш ва фуқароликни расмийлаштириш бўлими (бошқармаси) ҳамда Давлат чегарасини қўриқлаш органлари хабарни олгандан сўнг зудлик билан қарздорга нисбатан Ўзбекистон Республикасидан чиқиш ҳуқуқларини вақтинча чеклашни олиб ташлайди. Давлат ижрочиси, зарурат туғилганда, қарздорнинг илтимосномасига асосан қарздорнинг чиқиш ҳуқуқларини вақтинча чеклашни ҳаракатдан қуйидаги ҳолларда тўхтатиб туришга ҳақли: Ўзбекистон Республикаси ҳудудидан ташқарида касалхонага ётқизишни талаб қиладиган қарздорнинг соғлиғини тиклаш заруриятини тасдиқловчи ҳужжатлар мавжуд бўлганда; Ўзбекистон Республикаси Олий Мажлиси палаталари, Ўзбекистон Республикаси Президенти ёки Ўзбекистон Республикаси Ҳукуматининг қарздорни Ўзбекистон Республикасидан чиқиб кетувчи расмий делегация таркибига киритиш ҳақидаги қарори мавжуд бўлганда. Қарздорнинг чиқиш ҳуқуқларини вақтинча чекловни тўхтатиш тўғрисида давлат ижрочисининг қарори чиқарилади, катта давлат ижрочиси томонидан тасдиқланади ва ушбу Низомнинг 15-бандида кўрсатилган тартибда ижро учун юборилади. (Ўзбекистон Республикаси Адлия вазирлиги томонидан 25.08.2009 йилда рўйхатдан ўтказилган НИЗОМ, рўйхат рақами 1997)\nҚайси ҳолларда қарздор жисмоний шахсни Ўзбекистон Республикасидан четга чиқиш ҳуқуқини вақтинча чекланиши мумкин?\nҚарздорнинг чиқиш ҳуқуқларини вақтинча чеклаш суд ҳужжати асосида берилган ижро ҳужжатидаги ёки ижро ҳужжати бўлган суд ҳужжатидаги (кейинги ўринларда — ижро ҳужжати) талаблар қарздор томонидан узрли сабабларсиз белгиланган муддатда ижро этилмаганда қўлланилади. Агар ижро ҳужжати суд ҳужжати бўлмаса ва суд ҳужжати асосида берилмаган бўлса ундирувчи қарздорга Ўзбекистон Республикасидан чиқишини вақтинча чеклашни белгилаш тўғрисида ариза билан судга мурожаат қилишга ҳақли. Давлат ижрочиси ижро иши юритишни қўзғатиш тўғрисидаги қарорида қарздор томонидан ижро ҳужжатидаги талабларни ихтиёрий равишда бажариш учун белгиланган муддатда узрли сабабларсиз ижро этилмаган тақдирда унга нисбатан мажбурий ижро ҳаракатлари қўлланилиши, шу жумладан, Ўзбекистон Республикасидан чиқиш ҳуқуқи вақтинча чекланишини кўрсатади. (Ўзбекистон Республикаси Адлия вазирлиги томонидан 25.08.2009 йилда рўйхатдан ўтказилган НИЗОМ, рўйхат рақами 1997)\nСобиқ турмуш ўртоғимни алиментдан қарздорлиги мавжуд четга чиқиш ҳуқуқини вақтинча чеклаш мумкинми?\nҚарздорнинг чиқиш ҳуқуқларини вақтинча чеклаш қарздор томонидан ижро ҳужжатидаги талаблар белгиланган муддатда узрли сабабларсиз ижро этилмаганда давлат ижрочиси томонидан қарздорнинг чиқиш ҳуқуқларини вақтинча чеклаш тўғрисида қарор чиқариш йўли билан қўлланилиши мумкин. Ижро ҳужжатидаги талабларни қарздор томонидан ижро этиш муддати ижро иши юритиш қўзғатилган кундан ўн беш кундан ошиб кетмайдиган ижро иши юритишни қўзғатиш тўғрисидаги қарорда давлат ижрочиси томонидан белгиланади. Қарздорнинг чиқиш ҳуқуқларини вақтинча чеклаш тўғрисидаги қарор давлат ижрочиси томонидан ундирувчининг аризаси бўйича ёки ўз ташаббусига кўра чиқарилади. Қарздорнинг чиқиш ҳуқуқларини вақтинча чеклашни қўллаш тўғрисида ариза ундирувчи ёки қонунда кўрсатилган ҳолларда унинг вакили томонидан тақдим қилинади. Ушбу ариза қарздорнинг чиқиш ҳуқуқларини вақтинча чеклашнинг асослантирилган сабабини ўз ичига олган бўлиши лозим Давлат ижрочиси қарздорнинг чиқиш ҳуқуқларини вақтинча чеклашни қўллаш тўғрисидаги ундирувчининг аризасини кўриб чиқиб қарздорнинг чиқиш ҳуқуқларини вақтинча чеклаш тўғрисида қарор чиқаради ёки аризани қаноатлантиришни рад қилади ва ундирувчига асослантирилган жавоб юборади. (Ўзбекистон Республикаси Адлия вазирлиги томонидан 25.08.2009 йилда рўйхатдан ўтказилган НИЗОМ, рўйхат рақами 1997)\nАлиментлар ва унга тенглаштирилган тўловлар юзасидан\nФарзандим 16 ёшга тўлган алимент ундириладими?\nОила Кодексининг 117-моддасига асосан эр-хотин бир-бирига моддий ёрдам бериши шарт. Бундай ёрдам беришдан бош тортилган тақдирда, ёрдамга муҳтож, меҳнатга лаёқатсиз эр ёки хотин, шунингдек хотин ҳомиладорлик даврида ва ўртада бола туғилган кундан бошлаб уч йил давомида, ўртадаги ногирон бола ўн саккиз ёшга тўлгунча ёки болаликдан I гуруҳ ногирони бўлган ўртадаги болага қараган ёрдамга муҳтож эр (хотин) ёрдам беришга қодир бўлган хотин (эр)дан суд тартибида таъминот (алимент) олиш ҳуқуқига эга.\nСобиқ турмуш ўртоғим ишлайди алимент пули қандай ундирилади?\nОила кодексининг 140-моддасига асосан алимент қарзининг миқдори давлат ижрочиси томонидан суднинг ҳал қилув қарори ёки алимент тўлаш тўғрисидаги нотариал тартибда тасдиқланган келишувда белгиланган алимент миқдоридан келиб чиққан ҳолда аниқланади. Ушбу Кодекснинг 99-моддасига асосан вояга етмаган болаларга тўланадиган алимент қарзининг миқдори алимент тўлаши шарт бўлган шахснинг иш ҳақи ва (ёки) бошқа даромади миқдоридан келиб чиққан ҳолда алимент ундирилмаган вақт учун ҳисоблаб чиқилади. Агар алимент тўлаши шарт бўлган шахс шу даврда ишламаган бўлса ёки унинг иш ҳақи ва (ёки) даромадини тасдиқловчи ҳужжатлар тақдим қилинмаган бўлса, алимент қарзи ундирилаётган вақтда алимент Ўзбекистон Республикасидаги ўртача ойлик иш ҳақи миқдори бўйича ҳисоблаб чиқилади. Агар қарзни бундай белгилаш тарафлардан бирининг манфаатларига жиддий путур етказса, манфаатларига путур етказилган тараф судга мурожаат қилишга ҳақлидир. Суд тарафларнинг моддий ва оилавий аҳволини ва бошқа эътиборга лойиқ ҳолатларни инобатга олиб, қарзнинг пул билан тўланадиган қатъий суммасини белгилаши мумкин.\nУч ёки ундан ортиқ фарзандимга қанча миқорда алимент ундирилади?\nОила Кодексининг 99-моддасига асосан агар вояга етмаган болаларига таъминот бериш ҳақида ота-она ўртасида келишув бўлмаса, уларнинг таъминоти учун алимент суд томонидан ота-онанинг ҳар ойдаги иш ҳақи ва (ёки) бошқа даромадининг уч ва ундан ортиқ бола учун — ярмиси миқдорида ундирилади. Бу тўловларнинг миқдори тарафларнинг моддий ёки оилавий аҳволини ва бошқа эътиборга лойиқ ҳолатларни ҳисобга олган ҳолда суд томонидан камайтирилиши ёки кўпайтирилиши мумкин. Ҳар бир бола учун ундириладиган алимент миқдори қонун ҳужжатлари билан белгиланган энг кам иш ҳақининг етмиш беш фоизидан кам бўлмаслиги керак. Ўртача ойлик номинал ҳисобланган иш ҳақи 1.491.091 сўм, 3-нафар фарзандга 1/2 қисми учун бир ойга 745.545 сўм белгиланган.\nҚарздор билан алимент юзасидан келишув қилишим мумкинми?\nОила Кодексининг 131-моддасига асосан алимент тўлаш тўғрисидаги келишув ёзма шаклда тузилиб, нотариал тартибда тасдиқланиши лозим. Алимент тўлаш тўғрисида келишув тузишнинг қонунда белгиланган шаклига риоя қилмаслик, Ўзбекистон Республикаси Фуқаролик кодексида назарда тутилган оқибатларга олиб келади. Нотариал тартибда тасдиқланган алимент тўлаш тўғрисидаги келишув ижро варақаси кучига эга бўлади.\nАлимент келишув юзасидан тузилган битимга кўра, алимент қанча миқдорда белгиланиши мумкин?\nОила Кодексининг 133-моддасига асосан алимент тўлаш тўғрисидаги келишувга биноан тўланадиган алиментларнинг миқдорини тарафлар шу келишувда белгилайдилар. Вояга етмаган болаларга алимент тўлаш тўғрисидаги келишувга биноан тўланадиган алиментнинг миқдори алимент суд тартибида ундирилганда болалар олиши мумкин бўлган миқдордан кам бўлмаслиги керак.\nАлимент қачондан бошлаб ундирилади?\nОила Кодексининг 136-моддасига асосан алимент олиш ҳуқуқига эга бўлган шахс, алимент талаб қилиш ҳуқуқи вужудга келганидан сўнг қанча муддат ўтганидан қатъи назар, хоҳлаган вақтда алимент ундириш тўғрисидаги талаб билан судга мурожаат қилишга ҳақлидир. Мазкур шахс, низо бўлмаган тақдирда, вояга етмаган болалар учун алимент ундириш тўғрисидаги ариза билан судга мурожаат этишга ҳақли бўлиб, бу ариза буйруқ тартибида иш юритиш тарзида кўриб чиқилади. Алимент судга мурожаат этилган пайтдан бошлаб ундирилади. Агар таъминот учун маблағ олиш чоралари судга мурожаат қилингунга қадар кўрилганлиги, аммо алимент тўлаши шарт бўлган шахснинг уни тўлашдан бош тортганлиги оқибатида алимент олинмаганлиги суд томонидан аниқланса, ўтган давр учун алимент судга мурожаат этилган пайтдан бошлаб уч йиллик муддат доирасида ундириб олиниши мумкин.\nСуд қарорига асосан бир нафар фарзандим учун алимент тўлашим лозим лекин, ҳозирда соғлигим ёмонлашиб, ҳеч қаерда ишламаётганлигим сабабли алимент тўлашдан озод бўлишим мумкин?\nОила Кодексининг 141-моддасига асосан тарафлар ўртасидаги келишувга мувофиқ алимент қарзини тўлашдан озод қилиш ёки уни камайтиришга тарафларнинг ўзаро розилиги бўлгандагина йўл қўйилади, вояга етмаган болаларга алимент тўланадиган ҳоллар бундан мустасно. Агар суд алимент тўлаши шарт бўлган шахс касаллиги ёки бошқа узрли сабабларга кўра алимент тўламаганлигини аниқласа ҳамда унинг моддий ва оилавий аҳволи йиғилган алимент қарзни тўлашга имкон бермайди деб топса, алимент тўловчининг даъвосига биноан уни алимент қарзларини тўлашдан тўла ёки қисман озод этишга ҳақлидир. Оила Кодексининг 146-моддасига асосан алимент миқдори суд тартибида белгиланганидан кейин тарафлардан бирининг моддий ёки оилавий аҳволи ўзгарса, суд улардан ҳар бирининг талабига кўра алиментнинг белгиланган миқдорини ўзгартиришга ёки алимент тўлаши шарт бўлган шахсни алимент тўлашдан озод қилишга ҳақли. Алимент миқдорини ўзгартиришда ёки уни тўлашдан озод қилишда суд тарафларнинг эътиборга лойиқ бошқа манфаатларини ҳисобга олишга ҳақли.\nБир нафар фарзандимга қанча миқорда алимент ундирилади?\nОила Кодексининг 99-моддасига асосан агар вояга етмаган болаларига таъминот бериш ҳақида ота-она ўртасида келишув бўлмаса, уларнинг таъминоти учун алимент суд томонидан ота-онанинг ҳар ойдаги иш ҳақи ва (ёки) бошқа даромадининг бир бола учун — тўртдан бир қисми миқдорида ундирилади. Бу тўловларнинг миқдори тарафларнинг моддий ёки оилавий аҳволини ва бошқа эътиборга лойиқ ҳолатларни ҳисобга олган ҳолда суд томонидан камайтирилиши ёки кўпайтирилиши мумкин. Ҳар бир бола учун ундириладиган алимент миқдори қонун ҳужжатлари билан белгиланган энг кам иш ҳақининг етмиш беш фоизидан кам бўлмаслиги керак. Ўртача ойлик номинал ҳисобланган иш ҳақи 1.491.091 сўм, 1-нафар фарзандга 1/4 қисми учун бир ойга 372.772 сўм белгиланган.\nИкки нафар фарзандимга қанча миқорда алимент ундирилади?\nОила Кодексининг 99-моддасига асосан агар вояга етмаган болаларига таъминот бериш ҳақида ота-она ўртасида келишув бўлмаса, уларнинг таъминоти учун алимент суд томонидан ота-онанинг ҳар ойдаги иш ҳақи ва (ёки) бошқа даромадининг икки бола учун — учдан бир қисми миқдорида ундирилади. Бу тўловларнинг миқдори тарафларнинг моддий ёки оилавий аҳволини ва бошқа эътиборга лойиқ ҳолатларни ҳисобга олган ҳолда суд томонидан камайтирилиши ёки кўпайтирилиши мумкин. Ҳар бир бола учун ундириладиган алимент миқдори қонун ҳужжатлари билан белгиланган энг кам иш ҳақининг етмиш беш фоизидан кам бўлмаслиги керак. Ўртача ойлик номинал ҳисобланган иш ҳақи 1.491.091 сўм, 2-нафар фарзандга 1/3 қисми учун бир ойга 497.030 сўм белгиланган.\nОила Кодексининг 99-моддасига асосан агар вояга етмаган болаларига таъминот бериш ҳақида ота-она ўртасида келишув бўлмаса, уларнинг таъминоти учун алимент суд томонидан ота-онанинг ҳар ойдаги иш ҳақи ва (ёки) бошқа даромадининг бир бола учун — тўртдан бир қисми; икки бола учун — учдан бир қисми; уч ва ундан ортиқ бола учун — ярмиси миқдорида ундирилади. Бу тўловларнинг миқдори тарафларнинг моддий ёки оилавий аҳволини ва бошқа эътиборга лойиқ ҳолатларни ҳисобга олган ҳолда суд томонидан камайтирилиши ёки кўпайтирилиши мумкин. Ҳар бир бола учун ундириладиган алимент миқдори қонун ҳужжатлари билан белгиланган энг кам иш ҳақининг етмиш беш фоизидан кам бўлмаслиги керак.\nНоқонуний қурилмани бузиш юзасидан\nҚарздорни кўчириш тўғрисидаги ижро ҳужжатини ижро этилиши тартибини тушунтириб беринг?\nҚонуннинг 73-моддасига асосан қарздорни кўчириш тўғрисидаги ижро ҳужжати давлат ижрочиси белгилаган муддатда ижро этилмаган тақдирда кўчириш суд ижрочиси томонидан мажбурий тартибда амалга оширилади. Давлат ижрочиси мажбурий кўчириш куни ва вақти тўғрисида қарздорга расман маълум қилади. Кўчириш куни тўғрисида хабардор қилинган қарздорнинг ҳозир бўлмаслиги ижро ҳужжатини ижро этиш учун тўсқинлик қилмайди. Кўчириш ижро ҳужжатида кўрсатилган хонани кўчирилувчидан, унинг мол-мулкидан, уй ҳайвонларидан бўшатишдан ва кўчирилувчининг бўшатилган хонадан фойдаланишини ман қилишдан иборат бўлади. Кўчириш холислар иштирокида, зарур ҳолларда — ички ишлар органлари ходимларининг кўмагида, давлат ижрочиси томонидан мол-мулкни албатта хатлаган ҳолда амалга оширилади. Давлат ижрочиси зарур ҳолларда қилинадиган харажатларни қарздорнинг зиммасига юклаган ҳолда унинг мол-мулки сақланишини таъминлайди. Агар қарздор уйдан кўчирилган кундан эътиборан олти ой ичида мазкур мол-мулкни олиб кетмаса, давлат ижрочиси қарздорни ёзма шаклда огоҳлантирганидан сўнг мазкур мол-мулкни ушбу Қонунда белгиланган тартибда реализация қилишга топширади. Қарздорнинг мол-мулкини реализация қилишдан тушган ва ижро йиғими, давлат ижрочиси томонидан қарздорга солинган жарималар ва ижро харажатларининг ўрни қопланганидан кейин ортиб қолган пул маблағлари қарздорга қайтарилади. Қарздор томонидан талаб қилиб олинмаган пул маблағлари Мажбурий ижро бюросининг депозит ҳисобварағида уч йил мобайнида сақланади. Мазкур пул маблағлари ушбу муддат ўтганидан сўнг Ўзбекистон Республикасининг Давлат бюджетига ўтказилади. Кўчириш тўғрисидаги ижро ҳужжатини ижро этиш давлат ижрочиси томонидан кўчириш тўғрисида далолатнома тузиш орқали расмийлаштирилади. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nНоқонуний қурилма бузиш тартибини тушунтириб беринг?\nҚонуннинг 73 прим 1-моддасига асосан қарздорнинг иморатини мажбурий бузиб ташлаш холислар иштирокида ва ички ишлар органларининг ходимлари кўмагида Давлат ижрочиси томонидан амалга оширилади. Давлат ижрочиси иморатни мажбурий бузиб ташлаш куни ва вақти ҳақида қарздорни хабардор қилади. Иморатни мажбурий бузиб ташлаш куни ва вақти ҳақида хабардор қилинган қарздорнинг келмаганлиги ижро ҳужжатини ижро этишга тўсқинлик қилмайди. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nЕр участкасини олиб қўйиш ва ўтказиш тўғрисидаги ижро ҳужжатини ижро этилиши тартибини тушунтириб беринг?\nҚонуннинг 732-моддасига асосан қарздордан ер участкасини мажбурий олиб қўйиш ер ресурслари, геодезия, картография ва давлат кадастри органи мутахассиси албатта иштирок этган ҳолда амалга оширилади. Давлат ижрочиси ер участкасини мажбурий олиб қўйиш куни ва вақти ҳақида қарздорни хабардор қилади. Ер участкасини мажбурий олиб қўйиш куни ва вақти ҳақида хабардор қилинган қарздорнинг келмаганлиги ижро ҳужжатини ижро этишга тўсқинлик қилмайди. Ер участкасини олиб қўйиш тўғрисидаги ижро ҳужжатининг ижроси ер участкаси давлат ижрочисининг далолатномаси асосида ундирувчига ўтказилган пайтдан эътиборан тамомланган ҳисобланади. Агар ундирувчининг ер участкасига бўлган тегишли ҳуқуқи рўйхатга олинмаган бўлса, давлат ижрочиси ўз қарори билан ер ресурслари, геодезия, картография ва давлат кадастри органига ундирувчининг ижро ҳужжатида кўрсатилган ер участкасига бўлган ҳуқуқини давлат рўйхатидан ўтказиш мажбуриятини юклайди. Бунда ер участкасини олиб қўйиш тўғрисидаги ижро ҳужжатининг ижроси ундирувчининг ер участкасига бўлган ҳуқуқи давлат рўйхатидан ўтказилган пайтдан эътиборан тамомланган ҳисобланади. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nҚарздорга нисбатан қидирув ҳаракатлари қандай амалга оширилади?\nҚонуннинг 42-моддасига асосан алиментлар ундириш тўғрисидаги, майиб бўлганлик ёки соғлиққа бошқача тарзда шикаст етказганлик оқибатидаги зарарни қоплаш тўғрисидаги ёхуд боқувчисининг вафоти натижасида зиён кўрган шахсларга зарарни тўлаш, зарарни давлат фойдасига ундириш тўғрисидаги, шунингдек болани олиб қўйиш тўғрисидаги ижро ҳужжатлари бўйича қарздорнинг турган жойи ҳақида маълумотлар бўлмаганда, давлат ижрочиси ўз ташаббуси билан ёки ундирувчининг аризасига кўра қарздорни қидириш тўғрисида қарор чиқаради, қарорни катта давлат ижрочиси тасдиқлайди. Бу ҳолда давлат ижрочиси қарздорнинг мол-мулкини ёки болани қидириш тўғрисида қарор чиқаради. Ижро ҳужжатларининг бошқа турлари бўйича давлат ижрочиси қарздорни ёки унинг мол-мулкини қидиришга кетадиган харажатларини ҳамда кўрсатилган харажатлар юзасидан ушбу Қонуннинг 76-моддасига мувофиқ бўнак тўлаш учун ундирувчининг розилиги бўлган тақдирда қидирув эълон қилишга ҳақлидир. Бу ҳолда ундирувчи қидирув харажатларини тўлашни қарздордан суд тартибида талаб қилишга ҳақлидир. Қидирув ижро ҳужжатини ижро этиш жойида, қарздорнинг маълум бўлган охирги яшаш жойида (турган жойида) ёки унинг мол-мулки турган жойида ёхуд ундирувчининг яшаш жойида (турган жойида) эълон қилинади. Қарздор жисмоний шахсни ва олиб қўйилиши лозим бўлган болани қидириш ички ишлар органлари томонидан амалга оширилади. Қарздор юридик шахсни ва шунингдек қарздорнинг (жисмоний ёки юридик шахснинг) мол-мулкини қидириш давлат ижрочиси томонидан амалга оширилади. Автомототранспорт воситасини қидириш давлат ижрочисининг қарорига кўра ички ишлар органлари зиммасига юклатилиши мумкин. Қарздорни, унинг мол-мулкини ва олиб қўйилиши лозим бўлган болани қидириш харажатлари қарздордан ундирилади, давлат ижрочиси бу ҳақда қарор чиқаради, қарорни катта давлат ижрочиси тасдиқлайди. Қарздор жисмоний шахсни, автомототранспорт воситасини ёхуд олиб қўйилиши лозим бўлган болани қидириш бўйича харажатлар ички ишлар органининг аризасига кўра, қарздор юридик шахсни ва қарздорнинг (жисмоний ёки юридик шахснинг) мол-мулкини қидириш харажатлари бўйича эса, тегишли давлат ижрочиси томонидан қилинган харажатлар ҳисоб-китоби асосида аниқланади. Давлат ижрочисининг қарздорни ёки унинг мол-мулкини қидиришни рад этиш тўғрисидаги ва қидириш харажатларини ундириш тўғрисидаги қарори устидан шикоят қилиш ёки протест билдириш мумкин. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nИжро иши юритишни тўхтатиб туриш муддатлари қанча?\nҚонуннинг 36-моддасига асосан ижро иши юритиш қуйидаги ҳолларда тўхтатиб турилади: 1) қарздор вафот этганда, у вафот этган деб эълон қилинганда ёки бедарак йўқолган, муомалага лаёқатсиз деб топилганда — қарздорнинг ҳуқуқий ворислари аниқлангунига, бедарак йўқолганнинг мол-мулки суд томонидан ҳомийлик ва васийлик органлари белгилаган ишончли бошқарувчига топширилгунига ёки муомалага лаёқатсиз қарздорга ҳомий тайинлангунига қадар; 2) қарздорнинг ночорлиги (банкротлиги) тўғрисидаги иш бўйича хўжалик суди томонидан иш юритиш қўзғатилганда, кузатувни жорий этиш тўғрисида суд санацияси ёки ташқи бошқарув таомилини жорий этиш ва (ёки) муддатини узайтириш тўғрисида хўжалик суди томонидан ажрим қабул қилинганда — қарздорнинг ночорлиги (банкротлиги) тўғрисидаги иш бўйича қарор қабул қилингунига қадар; 3) ундирувчи ёки қарздор муддатли ҳарбий хизматни ўтаётганда, қарздор касал бўлиб қолганда, хизмат сафарида бўлганда ёки қарздор жисмоний шахс, унинг мол-мулки ёки олиб қўйилиши лозим бўлган бола қидирилаётганда, — муддатли ҳарбий хизматдан бўшатилгунига ёки стационар даволаш муассасасидан чиққунига, хизмат сафаридан қайтгунига ёки қарздор жисмоний шахс, унинг мол-мулки ёки олиб қўйилиши лозим бўлган бола қидириб топилгунига қадар; 4) ижро ҳаракатлари, ижро ҳужжати ёки уни беришга асос бўлган ҳужжат юзасидан, шунингдек рўйхатга олинган мол-мулкни баҳолаш натижалари юзасидан низолашилаётганда — масала мазмунан узил-кесил кўриб чиқилгунига қадар; 5) давлат ижрочисининг ҳаракатлари (қарорлари) устидан шикоят берилганда — шикоят кўриб чиқилгунига қадар. Ижро иши юритиш бошқа ҳолларда ҳам ижро иши юритишни тўхтатиб туришга асос бўлган ҳолатлар тугагунига қадар тўхтатиб турилиши мумкин. Ижро иши юритишни тўхтатиб туришга сабаб бўлган ҳолатлар бартараф қилинганидан кейин ижро иши юритиш уни тўхтатиб турган суд ёки давлат ижрочиси томонидан ундирувчининг аризасига ёки давлат ижрочисининг ташаббусига кўра тикланади. Ижро иши юритишни тўхтатиб туришнинг ушбу модданинг биринчи ва иккинчи қисмларида белгиланган муддатлари суд томонидан қисқартирилиши мумкин. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nУндирувчини кўчириб киритиш тўғрисидаги ижро ҳужжатини ижро этилиши тартибини тушунтириб беринг?\nҚонуннинг 74-моддасига асосан ундирувчини кўчириб киритиш тўғрисидаги ижро ҳужжати ихтиёрий равишда ижро этиш учун давлат ижрочиси белгилаган муддатда ижро этилмаган тақдирда, кўчириб киритиш давлат ижрочиси томонидан амалга оширилади. Кўчириб киритиш давлат ижрочиси томонидан ундирувчининг ижро ҳужжатида кўрсатилган хонага монеликсиз киришини ва унда яшашини таъминлашдан иборат бўлади. Бунда қарздорга мажбурий кўчириб киритиш амалга оширилаётгани ва у ундирувчининг яшашига монелик қилмаслиги шарт эканлиги тушунтирилади. Ундирувчини кўчириб киритиш тўғрисидаги ижро ҳужжатининг ижро этилишига қарздор монелик қилган тақдирда, ижро ҳаракатлари холислар иштирокида, зарур ҳолларда эса — ички ишлар органлари ходимларининг кўмагида амалга оширилади. Ундирувчининг яшашига монелик қилиш кейинчалик ҳам давом этса, мазкур ҳаракатлар яна амалга оширилади ва қонунда назарда тутилган жавобгарлик чоралари қўлланилади. Ундирувчини кўчириб киритиш тўғрисидаги ижро ҳужжатини ижро этиш суд ижрочиси томонидан кўчириб киритиш тўғрисида далолатнома тузиш орқали расмийлаштирилади. Агар ундирувчининг тегишли хонадан ҳар куни монеликсиз фойдаланиш имконияти таъминланган бўлса, ижро ҳужжати ижро этилган ҳисобланади. Агар ундирувчини кўчириб киритиш тўғрисида далолатнома тузилганидан кейин қарздор ундирувчининг яшашига яна монелик қилса, ижро ҳужжати бўйича ижро иши юритиш янгидан тикланиши мумкин. Ижро ҳужжати бўйича қарздор бўлмаган шахс ундирувчининг яшашига монелик қилса, ижро иши юритиш қайта тикланмайди. Бундай ҳолда кўчириб киритиш тўғрисидаги масала суд тартибида ҳал қилинади. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nИшга тиклаш тўғрисидаги ижро ҳужжатини ижро этилиши тартибини тушунтириб беринг?\nҚонуннинг 72-моддасига асосан ходимни ишга тиклаш тўғрисидаги ижро ҳужжати, башарти у билан тузилган меҳнат шартномаси қонунга хилоф равишда бекор қилинган ёки у қонунга хилоф равишда бошқа ишга ўтказилган бўлса, дарҳол ижро этилади. Ишга тиклаш тўғрисидаги ижро ҳужжатини ижро этиш иш берувчи меҳнат шартномасини бекор қилиш ёки бошқа ишга ўтказиш ҳақидаги ўзининг ноқонуний фармойишини бекор қилиш тўғрисида буйруқ чиқариб, ходим илгариги меҳнат мажбуриятларини бажаришга амалда қўйилган вақтдан бошлаб тамомланган ҳисобланади. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)\nҚайси ҳолларда ижро иши юритуви тамомланади?\nҚонуннинг 41-моддасига асосан ижро иши юритиш қуйидаги ҳолларда тамомланади: ижро ҳужжати амалда ижро этилганда; йиғма ижро иши юритишга бирлаштирилган ижро ҳужжатларидаги ундирув тўғрисидаги талаблар бир ёки бир нечта солидар жавобгар қарздор ҳисобидан амалда ижро этилганда; ижро ҳужжати уни берган суднинг ёки бошқа органнинг талабига биноан ижро этилмасдан қайтарилганда; ижро ҳужжати ушбу Қонуннинг 40-моддасида кўрсатилган асослар бўйича қайтарилганда; ижро ҳужжати ижро этиш учун ушбу Қонун 25-моддасининг тўртинчи қисмига мувофиқ бошқа давлат ижрочисига юборилганда; ижро ҳужжати ижро этиш учун тугатиш комиссиясига (тугатувчига, тугатиш бошқарувчисига) юборилганда. Ижро иши юритиш тамомланганда давлат ижрочиси бу ҳақда қарор чиқаради. Ижро иши юритишни тамомлаш тўғрисидаги қарорда қарздор жисмоний шахсни, унинг мол-мулкини, олиб қўйилиши лозим бўлган болани қидириш, шунингдек қарздор учун белгиланган чекловлар, шу жумладан Ўзбекистон Республикасидан чиқишга оид чеклашлар ва қарздорнинг ўз мол-мулкига бўлган ҳуқуқларига доир чекловлар бекор қилинади. Ижро иши юритиш ушбу Қонуннинг 25-моддаси асосида бошқа давлат ижрочисига юборилиши муносабати билан тамомланаётганда қарздор жисмоний шахсни, унинг мол-мулкини, олиб қўйилиши лозим бўлган болани қидириш, шунингдек қарздор учун белгиланган чекловлар бекор қилинмайди. Мазкур ваколатлар ижро иши юритиш юборилган давлат ижрочисига ўтади. Давлат ижрочиси қарорининг кўчирма нусхалари у чиқарилган куннинг эртасидан кечиктирмай ундирувчига ва қарздорга, шунингдек ижро ҳужжатини берган судга ёки бошқа органга юборилади. Айни вақтда давлат ижрочиси қарздорнинг ҳисобварақларига қўйилган инкассо топшириқномаларини чақириб олади, шунингдек чекловларни ижро этаётган органларни ушбу чекловларнинг бекор қилинганлиги тўғрисида ёзма шаклда хабардор қилади. Ижро иши юритиш тамомланганидан сўнг давлат ижрочиси қарздордан ижро йиғимини, давлат ижрочиси томонидан қарздорга солинган жарималарни ҳамда ижро харажатларини ундириш тўғрисида илгари чиқарилган ва ижро этилмаган қарорларнинг ижросини давом эттиради. Бунда қарздорга нисбатан ижро иши юритиш жараёнида белгиланган чекловлар мазкур қарорлар ижроси учун зарур бўлган миқдорда сақлаб қолинади. Ижро иши юритиш тамомланган тақдирда, ижро йиғими фақат ижро ҳужжатининг мажбурий тартибда ижро этилган қисми бўйича ундирилади, номулкий хусусиятдаги ижро ҳужжатлари бундан мустасно. Ижро иши юритиш, ушбу модда биринчи қисмининг иккинчи ва учинчи хатбошиларида назарда тутилган асосларга кўра тамомланганда ижро ҳужжатининг асл нусхаси, бошқа ҳолларда эса ижро ҳужжатининг кўчирма нусхаси ижро иши юритиш материалларида қолади. (“СУД ҲУЖЖАТЛАРИ ВА БОШҚА ОРГАНЛАР ҲУЖЖАТЛАРИНИ ИЖРО ЭТИШ ТЎҒРИСИ”ДАГИ ҚОНУН 29.08.2001 йил, 258-II-сон)


Тушда қон кўрса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда қон кўрса нима бўлади.\nТушда қон кўрса нима бўлади.\nТушда қон кўрса нима бўлади. Тушда кўрилган қон бадандан чиқса, ғам-қайғу ва зарардир. Баданида яраси бўлмаган ҳолда қон чиққанини кўрган киши пора олади ёки беради. Қон ичганини кўрган киши қон тўкади ёки ҳаром мол ейди. Қондан доғ қолмаганини кўрган киши гуноҳдан қутулади. Жинсий аъзосидан қон оққанини кўрган эркакнинг хотини ҳомиладор бўлса ҳомила нобуд бўлади. Бадандан қон оққанини кўриш камбағал учун бойлик, бой учун зарардир.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Жин тегишидан қандай сақланса бўлади?\t11:40, 22 ноябрь\t— Мен кечқурун кўп босинқирайман. Тушимда ғалати одамларни, хунук аёлларни кўраман. Жинлар бўлса керак, устимга келиб, кўксимни босишади, бўғишади. Қўрқиб уйғониб кетаман. Кейин Қуръон ўқийман. Бундай нарсалар бўлмаслиги учун нима қилиш керак?\n— Жин тегиши Қуръони карим ва ҳадиси шарифлар билан собит бўлган. Жин тегиши хаёлий ё тўқима нарса эмас, ҳақиқатдир. Банда жинлар зараридан сақланиши учун ибодатларни вақтида бажариши керак. Хусусан, намоз ўқиган инсон Аллоҳнинг паноҳида бўлади. Кейин озода юришга ҳаракат қилинг. Ҳадисда тешикка бавл қилишдан қайтарилган. Қолаверса, ҳаммомда бавл қилишдан эҳтиёт бўлинади. Чунки, бу васвасага сабабдир. Яна зикр, дуо ва салавотлар Аллоҳнинг изни билан бандани турли шикаст-балолардан сақлайди. Ҳадиси шарифларда Оятул курсийни ўқиган одам шайтон ва жинлар зараридан мукаммал ҳимояланиши айтилган. Сизга маслаҳатимиз, уйқудан олдин Оятул курсий, Кофирун, Ихлос, Фалақ ва Нос сураларини ўқинг, дуо қилинг, зикр-тасбеҳлар айтинг. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Савол-жавоб


«Дўстлик»дан дараклар « MAKTAB муаллимлар, янгиланган, жаңартылған білім, мактаб, ьфлефи, Қозоғистон\nУстоз ва адиб Суннатуллоҳ АКРОМ юбилейи видеолавҳалари\nУстоз, адиб ва яхши оила раҳбари Суннатуллоҳ АКРОМни навбатдаги юбилей билан табриклашяпти\nБилимлар куни — байрам сурури. Кентов\nКентов шаҳридаги Югнакий номли мактабда ҳам биринчи қўнғироқ байрами шукуҳли ўтди.\nБилимлар куни — байрам сурури. Астана\nҚозоғистон — такрор жаҳон йўлларининг чорраҳасига айланмоқда. Бу айниқса Астана шаҳрида яққол сезилади. Мамлакатимиз пойтахтида қирққа яқин республика этномаданият бирлашмаларидан ташқари оламнинг турли қисмларидан ташриф буюрганларнинг сони бениҳоя кўп. Уларнинг катта қисми бағрикенгликни шиор этган мамлакатимизда яшаб...\nБилимлар куни — байрам сурури. Чимкент\nЧимкентдаги 104-сонли Есеке Юсупов номли мактабга Шымкент Шахар халқ Ассамблеяси раисининг уринбосари Калмуратов Муратали Оразалиевич ,,»Дўстлик» ҳамжамияти раиси ўринбосари, Энбекши тумани УЭМЖБ раиси Тахирбек Нишанбаев ташриф буюриб, устозларни, ўқувчиларни янги ўқув йили билан табриклашди. Мактаб директори Джамалова...\nАстана шаҳрининг 20 йиллиги кенг миқёсда нишонланмоқда. Ушбу байрам арафасида Қозоғистон Ўзбек этномаданият бирлашмалари «Дўстлик» ҳамжамияти пойтахт аҳлига 20 қозонда 20 килограммдан ўзбек паловини тақдим этишга қарор қилганди. Барча вилоятлар, Астана, Чимкент, Алмати шаҳарлари этномаданият бирлашмаларининг шижоати туфайли...\nИнсон ҳаётда соғлом яшаши учун албатта жисмоний тарбия билан шуғулланиб туриши зарур. Шундай экан, Президентимиз Нурсултон Абишевич Назарбоев “Фақат соғлом миллатгина рақобатбардош бўла олади ” деб бежиз айтмаган. Дарҳақиқат, спорт ва жисмоний тарбия орқали ёшларда ўз иродаси, кучи ва имкониятларига бўлган ишончни мустаҳкамлаш,...